srbijasport.net - Vesti - Superliga Srbije - Mačva sutra dočekuje Javor-Matis\n12.05.2018 FK Mačva 1510\nŠabačka Mačva će pretposlednjim kolom Super lige Srbije u kojem dočekuje ekipu Javor-Matis iz Ivanjice, oprostiti se od šabačke publike za ovu sezonu, jer u poslednjem kolu gostuje ekipi Zemuna. Meč šestog kola play-out faze igra se sutra u Šapcu od 19 časova.\nU prethodnim prvenstvenim susretima sa Javorom, Mačva je na gostovanju ostvarila ubedljivu pobedu od 0:4, dok je naredni meč u Šapcu završen remijem 1:1. U prvom susretu u Ivanjici golove za Mačvu postigli su Miloš Adamović u 61, Bojan Matić u 69. i 83. min i Jordan Jovanović u 82. minutu susreta, dok su se na utakmici u Šapcu, u listu strelaca upisali najpre Bojan Matić u 87.minutu, a pogotkom iz penala Ivan Cvetković u poslednjem minutu susreta Javoru donosi bod izjednačenjem.\nNa redovnoj konferenciji za novinare FK Mačva u najavi kola, šef struke Dragan Aničić je istakao da je ovo prva utakmica u koju će ući rasterećeno, ali svakako sa željom da se od šabačke publike oproste pobedom. “U ovom prvenstvu po prvi put nemamo rezultatski imperativ i možemo da igramo bez tenzije I dodatnog pritiska, jer dosadašnjih 40 utakmica računajući I superligaško i Kup takmičenje, svaki meč je bio ili istorijski, ili bitan I presudan, a evo dočekali smo da sutrašnji možemo da odigramo mirno. To ne znači da ćemo izaći na utakmicu kao da nije bitna za nas. Cilj je kao i na svakoj prethodnoj, da pokušamo da pobedimo bez obzira na to što je protivnik u takvoj situaciji u kakvoj jeste, jer da smo mi u pitanju, niko nebi na to obraćao pažnju. S obzirom da je utakmica bez pritiska, pokušaćemo da u ovom susretu damo priliku igračima koji do sada nisu imali minutažu, pa da vidimo da li možemo da računamo na njih ili ne u nekom narednom period. Što se tiče ekipe Javora, to je ekipa koja se značajno pojačala u prelaznom roku I za mene je iznenađenje što su došli u situaciju da se bore za opstanak u ova dva zadnja kola, pogotovo je iznenađenje rezultat od prošle nedelje gde su izgubili od Bačke 4:0, ali dešava se u toku prvenstva da imate uspone I padove. Imaju nekoliko zaista iskusnih i kvalitetnih igrača, pre svega Mrkajića izvanrednog napadača, zatim Eliomar Silva, Karišika, Crnomarkovića, golman Đogatović koji je duži niz godina u Super ligi. Sve to govori da će I sutrašnji meč biti težak i s obzirom da je poslednja u Šapcu, pozvao bih navijače da dođu u što većem broju, da završimo ovu sezonu na najlepši način, kako smo i počeli ovde u Šapcu, pobedom”, rekao je Aničić.\nAničić dodaje i da u zavisnosti od toga kako se koji igrač oseća, doneće odluku I ko će od mlađih dobiti šansu u naredne dve utakmice. “Imali smo zaista zgusnut raspored, a realno znate i sami da imamo malo stariju ekipu, neki igrači su zaista iscrpljeni jer su igrali mnogo utakmica u kratkom vremenskom periodu, a mi nemamo neki veliki fond igrača. Zato ćemo sada dati šansu I mlađima”, objašnjava Aničić.\nNajbolji strelac Mačve, Bojan Matić kaže da I ako su rešili svoj superligaški status I u narednoj sezoni, sutra se na teren izlazi sa ciljem da se osvoje novi bodovi. “Obezbedili smo da I u narednoj sezoni igramo elitni rang I da Šapčani u svom gradu gledaju kvalitetan fudbal, što nikako ne znači da nećemo I sutra dati svoj maksimum u želji da postignemo još jednu pobedu, jer će to biti I najbolji način da se oprostimo od šabačke publike u ovoj sezoni. Ekipa Javora je u jednoj nezavidnoj situaciji, bori se za opstanak I njima su preko potrebni bodovi, ali mi imamo naš cilj I mislim da ćemo pružiti dobru partiju. Imao sam povredu, rupturu primicača i prošlo je sve kako treba, nedelju dana sam pauzirao, od utorka treniram I za sada je sve dobro”, navodi Matić.\nKapiten šabačke Mačve, Filip Pejović ističe dobro raspoloženje ekipe u kojoj ulaze u sutrašnju utakmicu I zbog ostvarenog cilja u ovoj sezoni, preovladava zadovoljstvo u redovima crveno-crnih. “Sutra igramo za bodove, imamo motiv da pred našom publikom ovu sezonu koja je puna uspeha završimo na parvi način I da im se pobedom zahvalimo na pruženoj podršci I u dobrim I u teškim trenucima koji su obeležili prvu godinu u elitnom rangu. Utakmica sa Javorom će sigurno biti zahtevna jer je ekipa Javora iskusna, a trenutno se bori za opstanak I sigurno će imati veliku želju da pruži svoj maksimum I osvoji bodove. Međutim I mi smo iskusni I mislim da ćemo uspeti da sutrašnji meč odigramo u našu korist”, rekao je Pejović.\nInače, poslednje kolo Super lige Srbije, po trenutnim najavama, igra se u četvrtak 17. maja od 17 časova kada ekipa Mačve gostuje Zemunu.


Anastasija ne propušta Nemanjine utakmice: Ražnatovićeva u Sevilji dobila poklon od Gudeljeve porodice | Toxic TV\nPočetna » Najnovije » Anastasija ne propušta Nemanjine utakmice: Ražnatovićeva u Sevilji dobila poklon od Gudeljeve porodice\nKoliko su zaljubljeni, govori i to da pevačica svaki slobodan trenutak provodi u Španiji, pa se posle kratke ture u Rimu, vratila u Sevilju kako bi sa tribina bodrila dečka dok je njegov tim igrao protiv Kadiza.\nSve to Anastasija je snimila i objavila na Instagramu, a iako je u prvom planu bila ona, pokazala je i delić atmosfere sa stadiona.\nRažnatovićeva se za ovu utakmicu doterala – obukla je uske farmerke koje su isticale njenu vitku figuru, a gore je nosila narandžastu majicu koje je uparila sa čizmama i tašnom u istoj boji.\nInače, ono što je Anastasijinim pratiocima zapalo za oko jeste i maska na njenom telefonu, koju joj je poklonila Gudeljina porodica.\nPrethodni članakDarko Lazić napustio Srbiju: Nakon hapšenja pevač spakovao kofere i otputovao!\nSledeći članakVoditeljka Jovana Jeremić sva u belom napravila pometnju u studiju!


Makron bi da uvede promene u Šengen zonu - BIGportal.ba\nMakron bi da uvede promene u Šengen zonu\n3 Februara, 2022 3 Februara, 2022 037\nPredsjednik Francuske Emanuel Makron izjavio je da bi trebalo reformisati Šengen zonu i njome upravljati putem redovnih ministarskih sastanaka kao i evrozonom. S tim bi moglo da se krene već sledećeg meseca, rekao je Makron.\nNacionalna zabrinutost za bezbednost, migrantska kriza, a zatim i pandemija, doveli su do uvođenja kontrola na granicama u okviru Šengen zone, a usledile su i kritike zbog načina na koji funcioniše. Time je dovedeno u pitanje najveće postignuće u Evropi u posle Drugog svetskog rata.\n“Ovaj Savet može postati lice snažne, zaštitničke Evrope koja može kontrolisati svoje granice, a time i svoju sudbinu”, istakao je Makron.\nRekao je da bi prvi sastanak tog saveta mogao da se održi kada se evropski ministri pravosuđa i unutrašnjih poslova okupe idući put 3. marta.\n“Moramo reformisati šengensku zonu. Ne može postojati sloboda kretanja ako ne kontrolišemo naše spoljne granice”, naveo je Makron.\nBorjan opet heroj, Kanada jednom nogom na SP\nMasovno umiranje od kokaina u Buenos Ajresu, dileri ga mešali sa otrovom


Džozef: Bajden upozorava Srbiju, a ambasador čestita Nikoli Jokiću - Kosovo Online\n13. Jun 2021. • 12:16\n"Proširenje izvršnog naloga za borbu protiv korupcije na Balkan, kao i upozorenje na mere protiv onih koji ne sprovode navedene sporazume, podrivaju demokratske procese i ljudska prava tretiraju se kao stav koji predstavlja oštro razdvajanje Bajdenove administracije od prethodne", ukazuje u tekstu Džozef.\nUredba pruža Bajdenu katalizator za prikupljanje podrške među američkim saveznicima na samitima EU-NATO sledeće nedelje, šaljući snažan signal zapadnog jedinstva uoči sastanka američkog predsednika Bajdena sa ruskim predsednikom Vladimirom Putinom u Ženevi.\nNa nesreću, inertnost predstavlja snažnu prepreku ostvarenju principijelne vizije koju su postavili američki predsednik i njegov državni sekretar, kaže Džozef.\nTrenutno Sjedinjene Američke Države i EU imaju dvostepeni sistem kada je reč o demokratskim standardima na Balkanu - privilegovan put bez štete za Srbiju i strožiji put za susedne države Srbije koje teže EU, piše u tekstu Forin polisija.\nDžozef navodi da srpska vlada, koju predvodi predsednik Aleksandar Vučić, ima najpovoljniji tretman od zvaničnika SAD i EU.\n"Za razliku od hladnoratovskih diktatora poput jugoslovenskog Josipa Broza Tita, koga je podržavao Zapad, Vučić je alat za Zapadne protivnike Rusiju i Kinu. Beograd vežba i promoviše neliberalnu demokratiju svog glavnog saveznika u EU, Mađarske. Kandidatura Srbije za članstvo u EU je uglavnom apsurdna. Dok se njegovi susedi bore za pravo na otvaranje pregovora sa EU, Beograd je mrtav, zatvorivši samo dva od 35 poglavlja osmogodišnjih pregovora o pridruživanju. Prošle godine Srbija nije otvorila nijedno novo poglavlje o pristupanju“, navodi se u članku.\nDžozef ističe da neuravnoteženi tretman Zapada prema Srbiji predstavlja najintrigantniji i najznačajniji element proširenog poretka - i jedan je od glavnih izazova Bajdenovoj misiji da okupi evropsku podršku demokratiji.\n"Srbija ima najsofisticiraniji i najrasprostranjeniji oblik korupcije u regionu. Kao što srpski akademik Dušan Pavlović objašnjava, resursi izvučeni iz državne kase pružaju režimu moć i resurse da kontroliše nacionalni narativ, da marginalizuje i zastraši protivnike i aktiviste i da vlada neograničeno. Izbori postaju parodije“, ukazuje u tekstu Džozef.\nAmerički mediji kažu da je Srbija vodeći primer u regionu sa glavnim rizikom od korupcije na koji je ukazao Bajden, ukazujući da "podriva poverenje u demokratski proces”.\nPa ipak, piše Forin polisi, zvaničnici SAD i EU ne samo da su zaobišli korupciju u Srbiji, već su i neprestano hvalili Vučićev režim kao političkog i ekonomskog lidera u regionu.\n"Umesto da guraju vladu u reformu, američki zvaničnici vrše pritisak na aktiviste da umanje svoje pritužbe i sarađuju sa vlastima koje ih uznemiravaju. Zvaničnici su javno pozvali opoziciju da se kandiduje na potpuno nepravednim izborima. Vučić može tačno da tvrdi da ima podršku SAD i EU dok oživljava i poboljšava izbornu autoritarnost bivšeg lidera Slobodana Miloševića, kod kuće i oživljava viziju Velike Srbije“, navodi Džozef.\nOn ukazuje da, za to vreme, susede Srbije redovno kontrolišu zbog korupcije.\nAlbaniji je, kako navodi, već dugo uskraćena prilika da otvori pregovore o članstvu u EU zbog korupcije i zaostalosti u vezi sa demokratskom praksom. Sjedinjene Američke Države su upravo sankcionisale bivšeg albanskog premijera Saljija Berišu.\n"Dok je američki ambasador u Albaniji odmah objavio saopštenje Bele kuće, američki ambasador u Srbiji umesto toga napisao je čestitku zvezdi NBA Nikoli Jokiću, koji je Srbin, zbog izbora za MVP. Bajden i Blinken su izneli snažne i jasne izjave regionalnim liderima, a vidimo kako ih niži zvaničnici razvodnjavaju. U februaru je Bajden pisao Vučiću, pozivajući srpske lidere da naprave reforme i priznaju Kosovo. Američka ambasada je brzo porekla da to predstavlja promenu američke politike“, naveo je Džozef.\nEdvard Džozef Sjedinjene Američke Države Džo Bajden Srbija Zapadni Balkan\nProfesor američkog Univerziteta "Džons Hopkins“ i spoljnopolitički analitičar Edvard Džozef smatra da je Srbija problem jer je jedina država na Balkanu koja ne prihvata zapadni poredak.\nDžozef: Kosovski lideri bez uticaja, Srbija privilegovana u EU i SAD


РУСИ ПОСТАВИЛИ УСЛОВ АМЕРИЦИ\nRUSI POSTAVILI USLOV AMERICI\nMoskva smatra da je moguće da se Sjedinjene Američke Države uključe u rešavanje ukrajinske krize samo ukoliko Vašington uspe da utiče na Kijev da realizuje Minske sporazume, rekao je zamenik ministra spoljnih poslova Rusije Sergej Rjabkov.\n„Ranije je bilo situacija kada je bilo moguće učešće SAD u tom procesu. Ali pitanje je koliko su naše američke kolege sposobne da igraju konstruktivnu ulogu, odosno u kojoj meri razumeju da bez poznatih koraka Kijeva neće biti moguće pomeriti s mesta ceo taj proces“, rekao je Rjabkov, odgovarajući na pitanje kako ocenjuje nameru Kijeva da uključi Vašington u rešavanje sukoba u Donbasu.\nRanije je ukrajinski MIP saopštio da će tema priključivanja SAD u proces mirnog rešavanja situacije u Donbasu biti ključna tokom posete predsednika Vladimira Zelenskog Vašingtonu krajem jula.\nO čemo ovde ide, koji je to članak ne-uman? Amerikanci su izakuvali u Ukraini e da bi sada bilo kao da nemaju sta da rade po ptanju prestanka sukoba u nekakvom formatu koji nitko ne postuje zahvaljujuć NATO, Usa mešetarenju.


U opštini Lučani manji broj obolelih od virusa - NOVA portal\nU opštini Lučani manji broj obolelih od virusa\nDruštvo Autor:Ljubica Sokić07. avg. 202014:47 > 15:38\nOpštinski štab za vanredne situacije opštine Lučani je u stalnom zasedanju i kontinuiranom praćenju epidemiološke situacije na toj teritoriji i danas je izvestio da su stigli rezultati PCR testova uzetih od žitelja u prethodna dva dana i svih 18 je negativno.\nKako navode iz ovog tela, od prvog avgusta do danas, broj zdravstvenih pregleda se smanjuje, tako da je za poslednja dva dana, bio 20.\nDom zdravlja je juče posetilo 38 pacijenata od kojih je devet bilo na pregledu, dvoje su upućeni na dalji pulmološki pregled, dok su ostali bili na redovnim zdravstvenim kontrolama. Stanje na jučašnji dan je 26 virusno aktivnih koji se redovno prate, pet na bolničkom lečenju i 23 izlečena pacijenta.\n„Poslednji dan jula, kada je Štab odlučio da dozvoli rad bazena u Lučanima, imali smo 39 virusno aktivnih, šest na bolničkom lečenju i 10 izlečenih pacijenata na teritoriji opštine“, ističu.\nŠtab za vanredne situacije svakodnevno prati epidemiološku situaciju i kroz rad kovid ambulanti i Hitne pomoći\nu toku noći. U slučaju da dođe do povećanja broja obolelih, Štab će automatski doneti odluku o zabrani rada bazena.\nZahvaljujući pojačanoj disciplini građana, kontinuiranom i profesionalnom radu kovid ambulanti lučanskog Doma zdravlja kao i stalnoj dezinfekciji koju vrši javno komunalno preduzeće, situacija u Lučanima je za sada najbolja u odnosu na susedne naše opštine i gradove, gde je registrovan mnogo veći broj obolelih, ocenjuju.\nU opštini Lučani su na snazi mere preventive i zaštite od kovida koje podrazumevaju zabranu okupljanja građana, obavezno nošenje maski i rastojanje između građana najmanje dva metra. Takođe, redovno se vrši dezinfekcija javnih površina, preduzeća i ustanova.\nŠtab za vanredne situacije apeluje na građanstvo da i dalje savesno poštuje propisane mere Vlade Republike Srbije za suzbijanje pojave i širenja koronavirusa i podseća da niko nije pošteđen od mogućnosti zaraze ovom infekcijom.


Skup je otvorio dr Branislav Radulović, član Senata i rukovodilac Kolegijuma predmetne revizije. Državna revizorska institucija je u postupku sprovođenja revizije uspjeha na bazi utvrđenog činjeničnog stanja identifikovala postojanje problema i slabosti, koje ograničavaju uspješnost planiranja javnih nabavki medicinske opreme. Nedostatak strategije i neadekvatno operativno planiranje otežavaju nabavku medicinske opreme u skladu sa potrebama zdravstvenog sistema. Državna revizorska institucija je utvrdila da se u sistemu zdravstva Crne Gore planiranje javnih nabavki medicinske opreme ne sprovodi na dovoljno uspješan način.\nRevizija je obavljena kroz projekat paralelne revizije uspjeha (PPA II), koji je realizovan pod okriljem Mreže VRI država kandidata i potencijalnih kandidata Evropske Unije. Pored Državne revizorske institucije Crne Gore, u realizaciji ovog projekta učestvovalo je šest vrhovnih revizorskih institucija iz regiona uz ekspertsku podršku Evropskog računskog suda i Nacionalne kancelarije za reviziju Švedske, na temu iz oblasti javnih nabavki.\nU ime Evropskog revizorskog suda i Nacionalne kancelarije za reviziju Švedske, učesnicima su se obratili g. Jussi Bright, viši revizor za reviziju uspjeha iz Evropskog revizorskog suda i g. Tony Angleryd, viši revizor za reviziju uspjeha iz NAO Švedske.\nSkupu su prisustvovali predsjednik i članovi Odbora za ekonomiju, finansije i budžet i Odbora za zdravstvo, rad i socijalno staranje Skupštine Crne Gore; predstavnici subjekata revizije - Ministarstvo zdravlja, Fond za zdravstveno osiguranje; Kliničko - bolnički centar Crne Gore, Dom zdravlja Podgorica i Agencija za ljekove i medicinska sredstva), kao i predstavnici medija.\nMore in this category: « Utvrđen Nacrt Budžeta Državne revizorske institucije Crne Gore za 2018.godinu\tPeti sastanak Evropske Komisije i Posebne radne grupe za reformu javne uprave »


Umičević: Jako je važno da Ju-Es-Stil dobro radi – Semendria\nUmičević: Jako je važno da Ju-Es-Stil dobro radi\n07. novembar 2011. PRIVREDA – Izvor: Tanjug – Gradonačelnik Smedereva Predrag Umičević ocenio je da je „jako važno da kompanija Ju-Es-Stil Srbija, kao najveći srpski izvoznik, najveći potrošač gasa, struje i korisnik železnice dobro radi”.\n“Kompanija je predimenzionirana, deset puta je većeg kapaciteta nego što su srpske potrebe za čelikom i zavisimo od tržišta u okruženju. Aktuelna situacija u Grčkoj i Italiji utiče na poslovanje kompanije, jer su one smanjile potrebu za čelikom. Sada se radi sa jednom, umesto sa dve visoke peći”, rekao je Umičević.\nOn je istakao i da je u SFRJ fabrika pravila gubitke i da je i tada država pomagala, ali da “morate da imate fabriku koja pravi čelik, jer bez toga neće raditi ni ostale industrije”.\n“ U pitanju privatna kompanija koja je zabeležila gubitak i traži se rešenje. Mi kao lokalna samouprava želimo da pomognemo u uslovima kriza, ne samo Ju-Es-Stil, već i sve druge kompanije koje koriste obalu Dunava u poslovne svrhe. Zato je Skupština grada donela skoro jednoglasno odluku o smanjenju ove komunalne takse”, istakao je je gradonačelnik Smedereva gostujući u Jutarnjem dnevniku RTS-a.\nSmanjene komunalne takse\nTaksa je, prema njegovim rečima, smanjena za oko sto puta, sa oko 240 na 2,5 miliona dinara godišnje.To se odnosi i na NIS, koji koristi oko 1.100 metara operativne obale, ali i na sve druge korisnike Luke Smederevo, koja je najveća luka sa oko 7,5 miliona tona pretovara, što je tri do četiri puta više od Luke Bar.\n“Postoji mogućnost da se, u komunikaciji sa kompanijom Ju-Es-Stil, izbalansira i ekološka taksa, koja ranije nije postojala.Treba biti svestan da je to realan izvor prihoda lokalnog budžeta i sa njima pregovaramo kako bismo pronašli optimalnu meru, pošto je kompanija dosta uložila u zaštitu životne sredine”, rekao je Umičević.\n“Treba naći pravu meru da ne ugrozimo budžet grada, a da opet firma radi, pa makar sa jednom visokom peći. Jako je važno da oko 5.000 zaposlenih nastavi da radi i prima plate. Kada radnici primaju platu, to takođe puni budžet”, naveo je Umičević.\n“Premijer i ministar ekonomije izrazili su spremnost da pomognu kompaniji da radi, jer ona je podrška ostaloj industriji kao veliki potrošač i gasa i struje i korisnik železnice. Čitav jedan lanac bi bio zaustavljen i verujem da to apsolutno ne sme da se dozvoli i da će se naći rešenje u saradnji sa kompanijom Ju-Es-Stil da ona radi, makar sa 50 odsto kapaciteta i da se radnici ne otpuštaju”, zaključio je gradonačelnik.\nNiže cene čelika i slaba potražnja\nU izjavi Tanjugu kompanija je prethodno saopštila da “Ju-Es-Stil Srbija nastavlja da se suočava sa brojnim izazovima u Srbiji koji podrazumevaju potpuno oslanjanje na kupovinu koksa, manje povoljan asortiman proizvoda, usporeni oporavak u regionu Balkana, kao i pritisak uvoznih proizvoda sa nižim cenama.“\n“Kao odgovor na smanjene tržišne cene čelika i slabu potražnju, visoka peć u Ju-Es-Stil Srbija, koja je stavljena na tihi hod u drugom kvartalu 2011, ostala je u tom režimu rada i tokom trećeg kvartala 2011. godine“, navodi se u saopštenju kompanije.\nJu-Es-Stil Srbija upošljava više od 5.300 radnika i jedna je od retkih firmi u Smederevu koja svoje obaveze prema zaposlenima ispunjava redovno.\n« Kad propadne gigant, propada i grad\nNova knjiga smederevskog izdavača »


Makedonija odgovorna za torturu\nčetvrtak, 11. februar 2016\nEvropski sud za ljudska prava presudio da je Makedonija odgovorna za hapšenje i mučenje u zatvoru nemačkog državljanina rođenog u Libanu, Kaleda El Masrija .\nMakedonski parlamentxMakedonski parlament\nPrema iskazu četrdesetdevetogodišnjeg El Masrija, makedonska policija ga je uhapsila u decembru 2003. u jednom hotelu u Skoplju, posle čega je prebačen na skopski aerodrom gde je predat agentima CIA-e. El Masri je kasnije bio oslobođen pošto je zvanično ustanovljeno da je uhapšena pogrešna osoba.\nEvropski sud je danas doneo jednoglasnu odluku u kojoj se navodi da je ustanovljeno da su ljudska prava El Masrija bila prekršena. Makedonija nije odgovorna samo za maltretiranje i mučenje El Masrija na svojoj teritoriji, već i za njegov nezakoniti transfer američkim vlastima, zaključio je sud. Sud navodi da je, držanjem El Masrija izolovanog u hotelu 23 dana i njegovom predajom agentima CIA-e na skopskom aerodromu, gde je teško pretučen, pre nego što je prebačen u Avganistan - gde je ispitivan i mučen do maja 2004. godine - Makedonija prekršila Evropsku konvenciju o ljudskim pravima.\nSud je zaključio i da je Makedonija odgovorna za kršenje El Masrijevih prava na slobodu i bezbednost, za nepoštovanje njegove privatnosti, kao i prava da mu se omogući pravni lek.\nSud je naložio Vladi Makedonije da El Masriju isplati odštetu od 78.000 dolara.\nEl Masri je, inače, podneo nekoliko tužbi drugim sudovima. Skopsko tužilaštvo je 2008. odbacilo njegovu tužbu protiv lokalne policije, navodeći razloge nacionalne bezbednosti.\nI sudovi u Nemačkoj i SAD su odbacili slučaj navodeći razloge nacionalne bezbednosti.\nNiži američki sudovi su odbacili njegov slučaj uz obrazoloženje da bi njegovo suđenje dovelo do otkrivanja državnih tajni. Američki vrhovni sud je 2007. odbio da preispita El Masrijev slučaj pozivajući se na zakonitost “hapšenja osumnjičenih terorista u trećim zemljama.”\nSAD su priznale da postoje, kako se navodi, zakonita hapšenja osumnjičenih terorista, ali odbacuje navode o postupku mučenja i o omogućavanju da zatvorenici budu mučeni u zatvorima u trećim zemljama.\nVeliki broj američkih saveznika osuđuje praksu hapšenja osumnjičenih terorista, kao i njihovo prebacivanje u treće zemlje.\nEl Masrijev advokat Darijan Pavli je izjavio da je presuda signal svim zemljama koje nameravaju da sarađuju sa SAD da se “ta praksa ne može opravdati i da će njihove vlade i funkcioneri odgovarati”.\n“Ovo je izuzetno važna presuda Evropskog suda, koja potvrđuje da u borbi protiv terorizma moramo čuvati i poštovati naša osnovna prava”, ocenio je Pavli.\n264p / 61,0MB\n576p / 175,0MB\nTragom Putinovih poteza\nJužna Koreja zatvara kompleks Kesong\nDavutoglu: Licemerje medjunarodne zajednice\nAustrijski šef diplomatije u poseti CG\nŠta je zapravo mikrocefalija?\nSvetske sile: Rusija da promeni ponašanje u Siriji\nKultura bez novca, festivali pod znakom pitanja


Flipboard za Android | Tehnoloid.com\nHome\tVesti\tFlipboard za Android\nOsim novog telefona Samsung-a, na prezentaciji u Londonu dobili smo još nešto što bi zanimalo ljubitelje iOS aplikacija, ali sa Android telefonom. Suzi Peri je prošle nedelje osim S Voice prezentacije, napravila i prezentaciju aplikacije Flipboard, koja je do prezentacije novog telefona od kompanije Samsung bila vezana samo za iOS platformu, sa obećavanjem da će stići i na Android platformu.\nAli, Android ne bi bio to što jeste, da nema prečice za dobijanje nečega što još nije izašlo (isto se može reći i za ICS na telefone koji nisu dobili zvanični update od njihovih proizvođača). Ova aplikacija je našla put do XDA foruma, tako da je dostupna na uređaje sa Android platformom. A kako kaže The Verge, radi veoma dobro:\nDosta je jednostavan rad na toj aplikaciji. Samo izaberete temu koja vas zanima, izaberete neki post koji vam je zapao zao oko i izaberete ga i počnete sa čitanjem.\nAko hoćete ovu aplikaciju, instalirate APK fajl sa XDA foruma, koji možete naći na ovom linku.


Avganistan: Deset državljana Kine osumnjičeno za špijuniranje – Zavera\nAvganistanska Nacionalna direkcija za bezbednost (NDS) privela je deset kineskih državljana pod optužbom za špijunažu i organizovanje terorističke ćelije u glavnom gradu Kabulu. Veruje se da su pritvorenici povezani sa kineskom obaveštajnom agencijom MSS (Ministarstvo državne bezbednosti). NDS je pokrenuo akciju 10. decembra tekuće godine.\nPredsednik Ašraf Gani ovlastio je prvog potpredsednika Amrulaha Saleha, inače bivšeg šefa obaveštajne službe, da nadgleda istragu. Saleh je održao sastanak sa kineskim izaslanikom u Kabulu Ju Vangom kako bi ga obavestio o detaljima hapšenja.\nPrvi potpredsednik je nagovestio da avganistanska vlada razmatra pomilovanje kineskih špijuna ukoliko Peking podnese formalno izvinjenje zbog kršenja međunarodnih normi i poverenja države domaćina. U suprotnom, vlada će nastaviti krivični postupak protiv kineskih pritvorenika.\nOvo je prvi slučaj posle dužeg perioda da su kineski državljani uhvaćeni u špijuniranju u Avganistanu. NDS je 10. decembra prvo uhapsio kineskog obaveštajca Li Jangjanga, koji je bio aktivan u zemlji od jula ove godine. Jangjang je uhapšen u svojoj rezidenciji u Kabulu. NDS je u njegovom prebivalištu pronašao oružje, municiju, eksplozive i ketaminski prah.\nIstog dana je uhapšena i Ša Hung na njenoj adresi u Širpuru (Kabul). Tokom akcije pretresa, u stanu su pronađeni eksplozivi i drugi ilegalni materijali. Potom je NDS uhapsila još osam kineskih špijuna. Sve uhapšene osobe delovale su kao kineski špijuni u Avganistanu.\nIstraga je otkrila da su Li Jangjang i Ša Hung bili glavni operativci unutar špijunske mreže i da su se sastajali sa komandantima terorističke grupe Hakani (HQN) koju podržavaju talibani.\nVeruje se da je pakistanska obaveštajna služba (ISI) delovala kao posrednik između mreže Hakani i kineskih obaveštajaca. Lokalni analitičari tvrde da Kina blisko sarađuje sa pakistanskim ISI-jem i terorističkim grupama koje logistički podržava. Pored saradnje sa HQN, Kina takođe finansira talibane preko Pakistana kako bi suzbila američki uticaj u regionu.\nKineski špijuni su se navodno sastajali sa talibanskim komandantima da bi nadzirali ujgurske aktiviste koji su prebegli u Avganistan i zapadnu Aziju. Avganistanska policija tvrdi da su pritvorenici osnovali lažni Istočni Turkestanski islamski pokret (ETIM) kako bi uhvatili prave operativce ETIM-a u Avganistanu.\nETIM je muslimanska separatistička grupa, navodno aktivna u provinciji Sinđang u kojoj žive kineski muslimani Ujguri. Njenog osnivača Hasana Mahsuma, Ujgura iz regije Kašgar u Sinđangu, pakistanski vojnici ubili su 2003. godine. Lokalne organizacije za ljudska prava tvrde da Kina koristi ETIM kao izgovor za represiju nad Ujgurima i diskreditovanje aktivista koji deluju izvan Kine.\n(Opindia-ZTP, foto: Getty)\nTagovi:Kina, SAD, Pakistan, Avganistan, špijunaža, Kabul


U Bosnu i Hercegovinu iz Kine stiglo 50.000 Sinopharm vakcina protiv korone – Radio Feral\n29/04/2021 29/04/2021 Mirsad Zulic\t0 Comments\tKina, Sinopharm, vakcine\nU Bosnu i Hercegovinu je danas stigla donacija od 50.000 vakcina protiv koronavirusa kineske kompanije Sinopharm, koje je donirala Narodna Republika Kina.\n“BiH se suočava s problemom spore isporuke vakcina te je tako i nestrpljenje stanovnika svakim danom izraženije, a medicinski djelatnici ulažu najveći napor da se izbore s ovom pandemijom. Veliki izazov je pred svima nama, tako da je današnja isporuka 50.000 Sinopharmovih vakcina više od same donacije. To je prijateljska gesta koja ulijeva nadu da nismo sami i da ćemo nastaviti započetu vakcinaciju”, navela je Gudeljević.\n“Donacija je potvrdila da Kina uprkos svim problemima s kojima se i sama susreće, misli na druge i pomaže im. Zahvaljujem im još jednom u nadi kada će naši susreti s maskama i distancom biti zaborav i da će to sve biti nova stara realnost”, naglasila je Gudeljević.\n“Kada se pandemija pojavila u BiH, potpisali smo Memorandum o razumijevanju i saradnji u oblasti zdravlja i medicinskih nauka. Kineska vlada je angažovala charter let kojim su u BiH dostavljena medicinska sredstva. Kina je u proteklom periodu održala i videosastanke s medicinskim ekspertima gdje smo razmijenili iskustva. Narodi ove dvije zemlje su solidarnošću pokazali da možemo biti bliski kao susjedi iako smo geografski udaljeni”, poručio je Ji Ping.\n← Dozvoljen rad teretanama i fitnes centrima u TK\nU utorak u BiH stižu Pfizerove vakcine iz EU, isporuke će ubuduće biti redovne →


Autor : eBelaCrkva Avg 03, 2017\nJedna od prvih stavki na koje ukazuju lekari jeste da nigde ne idemo bez flašice vode.\n- Potrošnja vode ovih dana drastično je povećana za čak 100% ali je snabdevanje vodom stabilno na teritoriji opštine Bela Crkva. Tehnički i kadrovski osposobljeni smo da održimo stabilno vodosnabdevanje, dešavaju se samo sitne havarije koje otklanjamo u toku dana kada se uoče ili primimo prijavu građana, kaže Dragutin Jovanović vd direktora JP “Belocrkvanski vodovod i kanalizacija.\nApel da se građani pridržavaju propisa kojima se zabranjuje upotreba vatre na otvorenom što podrazumeva zabranu paljenja trave i strnjike ovih dana nikako ne treba zaboraviti. Na ovako visokim temperaturama čak i nedovoljno ugašen opušak cigarete može da izazove nemerljive posledice po zdravlje ljudi, životinja, useva i šuma.\n- U ataru opštine Bela Crkva poljočuvari redovno upozoravaju poljoprivredne proizvođače i apeluju na njihoviu svest da se pridržavaju zabrane paljenja žetvenih ostataka jer su posledice koje prouzrokuje vatrena stihija ogromene uz veliku materijalnu štetu, kao i uništenje gornjeg sloja obradivog zemljišta i smanjenje hrane za divljač u zimskom period. Ovih dana smo u samo nekoliko slučajeva imali nenamerno izazvane požare, ali ne od strane poljoprivrednika, već od slučajnih prolaznika.Molimo da se svi pridržavaju izričitih mera zakona kako bi smo očuvali živote ljudi i zdravu životnu sredinu, apeluje Saša Borisov, coordinator Poljočuvarske službe opštine Bela Crkva .\nU cilju očuvanja zdravlja, molimo sugrađane da konzumiraju dovoljne količine vode, da starije osobe i hronični bolesnici ne izlaze iz svojih kuća bez preke potrebe, a da poslodavci prilagode radno vreme i brinu o zdravlju svojih radnika, poručuju iz lokalne samouprave.


Samostalni Zivot Kragujevac | Upoznajmo jedni druge\nProjekat “Upoznajmo jedni druge” sproveden je u okviru Regionalnog programa lokalne demokratije na Zapadnom Balkanu (ReLOaD), podržanog od strane UNDP i Grada Kragujevca, finansiran sredstvima EU.\nU periodu septembar 2018. – mart 2019.godine, Okružna organizacija saveza slepih Srbije Kragujevac u partnerstvu sa Centrom za samostalni život osoba sa invaliditetom Kragujevac realizovala je projekat "Upoznajmo jedni druge".\nKroz projekat je sprovedena edukacija učenika i nastavnika u pet Osnovnih škola na teritoriji grada Kragujevca na teme pravilnog pristupa prema deci i osobama sa različitim vrstama invaliditeta u lokalnoj zajednici, kao i upoznavanje sa vrstama invaliditeta, položaju i preprekama sa kojima se oni suočavaju u svakodnevnom životu.\nProjekat je bio usmeren i na problematiku slepe i slabovide dece, kao i dece sa drugim vidovima invaliditeta, koja se nalaze u sistemu inkluzivnog obazovanja. Kroz projekat su donirana 2 tiflotehnička pomagala za dva slepa i slabovida deteta, u cilju olakšanja praćenja nastave u inkluzivnom obrazovanju. U okviru projekta organizovani su i dani Otvorenih vrata, na kojima su učenici iz više škola imali priliku da u posetama udruženjima osoba sa invaliditetom u Kragujevcu, kao i kroz susrete i neposredan razgovor sa njihovim članovima sa invaliditetom, dobiju više informacija o radu udruženja i aktivnostima koja oni sprovode u cilju poboljšanja položaja i kvaliteta života osoba sa invaliditetom u lokalnoj zajednici.\nSprovodene edukacije doprinele su smanjenju diskriminacije dece sa invaliditetom u sistemu inkluzivnog obrazovanja od strane svojih vršnjaka bez invaliditeta. Realizovane edukacije i organizovani dani Otvorenih vrata značajno su doprinele stvaranju pozitivne slike o osobama sa invaliditetom među mladima, promovišući i afirmišući njihove veštine i talente.\nProjektom je obuhvaćeno preko 500 dece na teritoriji grada Kragujevca.


Hoće da raskomada Srbiju: Ugljanin poziva na obeležavanje "Sjeničke konferencije"! • HAPPYTV.RS\nHoće da raskomada Srbiju: Ugljanin poziva na obeležavanje "Sjeničke konferencije"!\nBošnjačko nacionalno veće čiji je predsednik Sulejman Ugljanin najavilo je da će sutra u Novom Pazaru biti održana svečana sednica tog tela na kojoj će se obeležiti 100 godina od održavanja Sjeničke konferencije.\nNakon svečane sednice održaće se i okrugli sto na temu "Sjenička konferencija 1917 - 2017", rečeno je u saopštenju.\nMediji podsećaju da su avgusta 1917. godine tokom okupacije Srbije, gradonačelnici i predsednici 12 sandžackih opština usvojili deklaraciju kojom se od Austrougarske traži da se Sandžak otcepi od Srbije i Crne Gore i pripoji Bosni i Hercegovini.\nUgljanin je taj dokument od pre sto godina opisao kao najvažniju politicku platformu sandžackih muslimana, piše Telegraf.\nTelegraf podseća i na raniju izjavu predsednika Odbora za ljudska i manjinska prava Meha Omerovića koji je tim povodom izjavio da Sulejman Ugljanin zloupotrebljava funkciju i nanosi štetu bošnjackom narodu.\n"Taj covek nas stalno vraća u prošlost. Taj čovek svojim postupcima odvraća svakog potencijalnog investitora u Sandžak. Taj čovek upravo zloupotrebljavajući funkciju nanosi veliku štetu bošnjackom narodu i sramoti instituciju BNV", ocenio je Omerović.\nNedavno je i politički analitičar Dragomir Anđelković ukazao na separatisticku prirodu ovog dokumenta, čija je ideja izdavanje delova Raške oblasti iz Srbije i Crne Gore.\n"Mislim da bi taj Ugljaninov potez trebalo da osude ne samo Beograd i Podgorica, vec i EU, jer je ovo kršenje evropskih vrednosti", smatra Anđelković.\nTo je kvislinška deklaracija koju su doneli gradonačelnici jednog dela gradova u Raškoj oblasti postavljeni od strane okupatora, rekao je on za Telegraf.\nKako je rekao, to bi bilo isto kao da se neko pozove na deklaraciju koju je donela NDH ili albanski balisti.\nNaprosto je, kaže, neshvatljivo da se u modernom evropskom društvu, koje je zasnovano na antifašizmu, neko poziva na okupacione deklaracije iz Prvog svetskog rata.


Sahar Tabar (22) možda ne znate po imenu, ali ste sigurno negde na internetu videli njene fotografije. Na njima ne liči ne sebe, već na holivudsku zvezdu Anđelinu Džoli, tačnije njenu horor verziju. Da, to je ona devojka sivog lica, plavih očiju, "Majkl Džekson nosa"...\nUhapšena horor anđelina Džoli\nUžasava svojom pojavom. * Sahar Tabar (22) možda ne znate po imenu, ali ste sigurno negde na internetu videli njene fotografije * Na njima ne liči na sebe, već na holivudsku zvezdu Anđelinu Džoli * Zapravo više liči na horor verziju poznate glumice Da, to je ona devojka sivog ...\nHoror verzija Anđeline Džoli uhapšena zbog bogohuljenja: Sudbina Iranke potpuno neizvesna! (FOTO)\nSahar Tabar (22) možda ne znate po imenu, ali ste sigurno negde na internetu videli njene fotografije. Na njima ne liči ne sebe, već na holivudsku zvezdu Anđelinu Džoli, tačnije njenu horor verziju. Da, to je ona devojka sivog lica, plavih očiju, „Majkl Džekson nosa“….A kako ...\nBila je mnogo lepša pre gomile operacija. Sahar Tabar (22) možda ne znate po imenu, ali ste sigurno negde na internetu videli njene fotografije. Na njima ne liči ne sebe, već na holivudsku zvezdu Anđelinu Džoli, tačnije njenu horor verziju.\n10. 10. 2019. Sahar Tabar (22) možda ne znate po imenu, ali ste sigurno negde na internetu videli njene fotografije. Na njima ne liči ne sebe, već na holivudsku zvezdu Anđelinu Džoli, tačnije njenu horor verziju.


Konferencija „BibliTeh” – KCNS povezao čuvare kulturne baštine i inovatore!\nDanas u zgradi novosadskog rekotorata otvorena je naučno-popularna konferencija „BibliTeh”, u organizaciji Kulturnog centra Novog Sada i Univerziteta u Novom Sadu. Podršku konferenciji dali su Ambasada Sjedinjenih Američkih Država, Centar za Nove Medije i Kulturu (CNM), Centralna biblioteka Univerziteta i novosadska kompanija „Ejpiks”. Na otvaranju, učesnicima su dobrodošlicu poželeli prof. dr Pavle Sekeruš, prorektor za međunarodnu saradnju Univerziteta u Novom Sadu, Kerol Bin, koordinatorka za informacione resurse u regionu pri ambasadi SAD u Beogradu i dr Andrej Fajgelj, direktor Kulturnog centra Novog Sada.\nPrema rečima dr Pavla Sekeruša, Novi Sad kao univerzitetski grad ima veliki potencijal kada je reč o digitalizaciji (ubrojčavanju) kulturne baštine.\n– Zadatak Univerziteta je da sve učesnike koji čuvaju kulturnu baštinu osvesti i uputi im informaciju o značaju digitalizacije (ubrojčavanja) kulturne baštine. Novosadski Univerzitet je mesto gde postoji više od stotinak kompanija iz oblasti informacionih tehnologija i to znanje treba upotrebiti u očuvanju kulturne baštine. S druge strane, zaposleni u kulturnim institucijama još uvek nisu dovoljno aktivni da bi upotrebili te nove mogućnosti koje pružaju nove tehnologije – rekao je Sekeruš.\nKordinatorka za informacione resurse, Kerol Bin naglasila je da je digitalizacija (ubrojčavanje) kulturne baštine jednog grada i zemlje veoma značajna jer se na taj način povezuju i postaju vidljive kulture iz čitavog sveta.\nU naredna dva dana, stručnjaci iz oblasti bibliotekarstva, kustosi, arhivatori, jednom rečju čuvari kulturnog nasleđa sa jedne strane, i radnici u kreativnim industrijama, informatički stručnjaci, dizajneri, gejmeri i drugi, sa druge strane, podeliće svoja znanja i iskustva sa više od 150 učesnika ove konferencije. Osim učesnika iz čitave Srbije, ovoj konferenciji prisustvuju i studenti državnog univerziteta Emporia, Fakulteta za bibliotekarstvo i informacioni menadžment iz Kanzasa (SAD). Teme konferencije kojima će se baviti su: Nove veštine radnika u kulturi, Aktivni korisnici/ce i Digitalizacija kao poslovna mogućnost. Direktor KCNS-a dr Andrej Fajgelj istakao je da mu je posebno zadovoljstvo što je ova konferencija povezala instituciju kulture sa mladim stručnjacima iz oblasti informacionih tehnologija iz Centra za Nove Medije i Kulturu (CNM), male novosadske IT start-ap firme velikih ambicija, koji u saradnji sa Ambasadom SAD i Univerzitetom u Novom Sadu organizuje stručnu obuku bibliotekara i studenata, jedinstvenu i prvu u ovom regionu! Inače, CNM je partnerska firma kulturnim institucijama u postupku digitalizacije (ubrojčavanja) sa svojom revolucionarnom digitalnom platformom, baziranoj na DPLA platformi. A kao posebnu čast dr Fajgelj istakao je saradnju sa Ambasadom SAD i prisustvo gospodina Terija Plama, asistenta dekana sa Fakulteta za bibliotekarstvo i informatiku „Simons“ u Bostonu.\n– Digitalizacija (ubrojčavanje) je danas ono što je pre dva veka u vreme Vuka Karadžića bilo opismenjavanje. Ono je važno i logično je da prvo krene od biblioteka i bibliotekara. Grad Novi Sad je jedan od lidera u IT sektoru u Srbiji i regionu, a KCNS zajedno sa Univerzitetom i ostalim organizatorima se pridružuje u tom liderstvu obučavajući i povezivajući digitalno bibliotekarstvo u svetu i kod nas – rekao je Fajgelj.\nKonferncija „BibliTeh” okupila je i povezala stručnjake iz oblasti kulturnog nasleđa i novih tehnologija. Na ovoj interaktivnoj konferenciji, koja predstavlja deo šire strategije Kulturnog centra Novog Sada u domenu digitalizacije (ubrojčavanja) kulturnog nasleđa, u naredna dva dana biće predstavljene korisne informacije, alati i primeri dobre prakse, razmenjena mišljenja i iskustva o potrebi i načinu unapređenja oblasti digitalizacije (ubrojčavanja) kulturnog nasleđa. Ono što je poseban akcenat ove konferecije jeste prezentacija finansijske podrške projektima digitalizacije i prilagođavanju potrebama krajnjih korisnika digitalizovanog (ubrojčanog) kulturnog nasleđa i njegovoj poslovnoj primeni.


u ime veterana diplomu za II mesto na truniru primio je Nenad Vučinić - Krule\n05. jun '06.\nRukometaši "Dalmatinca" iz Riđice pobednici su prvog memorijalnog turnira "Vladimir Vlade Džuver" održanog proteklog vikenda u Sivcu.\nIako je održan u izuzetno lošim vremenskim uslovima, turnir je uz sjajne rukometaše okupio i mnogobrojnu sivačku publiku koja je svojim prisustvom još jednom odala počast tragično nastradalom mladiću.\nU turniru su učestvovale četiri rukometaške ekipe: RK "Dalmatinac" iz Riđice, RK "Sombor" iz Sombora, domaća ekipa RK "Sivac 69" dok su četvrti tim činili veterani sivačkog rukometa. Iako su prvobitno potvrdili učešće, rukometaši Fidelinke i Crvenke su dolazak otkazali pred sam početak turnira.\nZbog neprestane i jake kiše, utakmice su igrane u trajanju od dva puta po 15 minuta. U prvoj utakmici veterani RK "Sivac 69" pobedili su goste iz Sombora (12:11) i tako se plasirali u finale. Drugi finalista odlučen je u meču koji su odigrali prvotimci RK "Sivac 69" i rukometaši iz Riđice. U ovom meču slavili su Riđičani sa ubedljivih 16:9.\nU utakmici za treće mesto ekipa RK "Sivac 69" pobedila je ekipu Sombora (10:9).\nIako je rezultat bio u drugom planu, nošeni navijanjem domaće publike sivački veterani su pokušali da naprave još jedno iznenađenje i savladaju goste iz Riđice, međutim to im ipak nije uspelo.\nFinale je završeno pobedom gostiju 13:9 i pobednički pehar prvog memorijalnog turnira "Vladimir Vlade Džuver" otišao je u vitrine RK "Dalmatinac" iz Riđice.\nrukometaš pobednika iz Riđice, Morgan Knežević preuzima trofeje\nSvim učesnicima turnira organizatori su dodelili diplome zahvalnosti, a sa deset postignutih pogodaka, trofej i titula igrača tunira pripala je Morganu Kneževiću, rukometašu iz redova pobednika.\norganizatori su priredili večeru za sve učesnike Memorijala\nzahvalnost svima, na učešću na prvom memorijalnom turniru "Vladimir Vlade Džuver" izrazili su član organizacionog odbora Nikica Peković, predsednik RK "Sivac69" Luka Žižić i otac tragično nastradalog mladića Veljo Džuver\nOrganizacioni odbor i sivački rukometaši uspešno su uspostavili jednu novu sportsku tradiciju koja će se negovati u sećanju na neprežaljenog Vlada, uzornog sportistu, druga i prijatelja.\ndiplomu za III mesto na truniru, u ime RK "Sivac69" primio je Branko Žeželj\ndiplomu za IV mesto na truniru primio je predstavnik RK "Sombor"


Beogradska tvrđava nominovana za „Sedam najugroženijih“ spomenika kulture zbog izgradnje gondole | Insajder\nEvropa Nostra Srbija, ogranak najreprezentativnije evropske organizacije za zaštitu kulturnog nasleđa, nominovala je Beogradsku tvrđavu za program „Sedam najugroženijih“ kulturno-istorijskih spomenika Evrope zbog planirane izgradnje gondole Kalemegdan-Ušće, kažu u toj organizaciji za Insajder.\nNavodi se i da program „Sedam najugroženijih” partnerski sprovode Evropa Nostra, najveća i najreprezentativnija evropska organizacija koja se bavi zaštitom kulturnog nasleđa, i Institut Evropske investicione banke, a sa ciljem da doprinesu očuvanju vrednog evropskog nasleđa koje je trenutno ugroženo nebrigom, nedostatkom sredstava, vremenskim nepogodama ili neadekvatnim investicionim projektima.\nKonačna odluka o nominacijama u martu 2020.\nIz Evropa Nostra Srbije kažu da će međunarodni žiri početkom decembra doneti odluku o 14 spomenika koji ulaze u uži izbor, a da će u martu 2020. zvanično biti objavljena lista sedam spomenika koji od tog trenutka postaju predmet pažnje Evropa Nostre i Instituta Evropske investicione banke. Istaknuto je da je program „Sedam najugroženijih“ dugoročni program, i da spomenik ostaje na listi sve dok se njegov status ne reši, tj. dok opasnost koja mu preti nije otklonjena.\n„U okviru programa bilo je i slučajeva u kojima su kulturna dobra bila ugrožena novim investicijama. Upravo zbog ulaska na listu očuvan je kulturni predeo Rosija Montana u Rumuniji, gde su rumunske vlasti dale kanadskoj korporaciji pravo na eksploataciju istorijskog rudnika koji je zaštićen kao spomenik kulture, i koji sa planinama i malim naseljima čini izvanrednu istorijsku celinu. Na lokalu su se nekoliko godina borili protiv ovog ugovora, a zahvaljujući međunarodnoj kampanji u okviru programa ‘Sedam najugroženijih’ ovaj ugovor je na kraju raskinut”, navodi Evropa Nostra Srbija za Insajder.\nIzveštaj Evropa Nostre: Izgradnja gondole bi imala razarajuće posledice na simbol Beograda\n“Vlada bi trebalo da uzme u obzir zabrinutost civilnih društava i nevladinih organizacija”, navodi se u izveštaju i podseća da su stručne organizacije pokrenule javne peticije gde je prikupljeno 15.800 potpisa građana koji traže da se projekat prekine.\nGradnji gondole usprotivilo se i Odeljenje istorijskih nauka Srpske akademije nauka i umetnosti (SANU), koje je ocenilo da bi taj projekat “grubo narušio celinu jedinstvenog spomenika i viziju položaja Beogradske tvrđave na ušću dveju velikih reka kakav nema nijedan srednjovekovni grad”.\nPovodom kritika koje se već mesecima čuju na račun izgradnje gondole, zamenik gradonačelnika Beograda Goran Vesić izjavio je nedavno da će gondola „uprkos histeriji agresivne manjine“ biti izgrađena.\nInače, na ovom projektu radovi su privremeno obustavljeni dok Upravni sud ne donese konačnu odluku da li je građevinska dozvola koju je izdalo Ministarstvo građevinarstva za pripremne radove na Kalemegdanu u skladu sa zakonom.


Tabloidi generatori poruka mržnje - ebart\nTabloidi generatori poruka mržnje\nIzvor: Tanjug Beograd -- Manji broj štampanih medija i internet portala glavni su generator poruka mržnje i netrpeljivosti u Srbiji i ne postoji adekvatan način da se tome stane na put.\nTo je ocena autora projekta koji je o porukama ekstremizma u medijima u Srbiji sproveo Ebart medijski arhiv.\nProjekat "Znakovi na putu: Ideje i poruke ekstremizma u medijima u Srbiji" pokazao je da, suprotno štampi, elektronski mediji, a posebno televizije, ne učestvuju u "proizvodnji" ekstremističkih poruka.\nIzuzetak su, kako je objašnjeno, povremeni ispadi izvan informativnog programa.\n"Od avgusta do decembra bilo je više događaja koji su proizveli ekstremističke poruke u štampanim medijima, odnosno predrasude i stereotipi tinjaju sve dok se ne pojavi događaj koji izazove takve poruke i kada se sve to otrgne kontroli", istakao je osnivač medijskog arhiva Ebart Velimir Kazimir Ćurguz.\nOn je naveo da u širenju ekstremističkih poruka veoma učestvuju društvene mreže, a pre svega fejsbuk.\n"One, same po sebi, nisu proizvođači viralnih događaja već su samo prenosioci poruka koje se pojavljuju u štampanim medijima koje neki nazivaju tabloidima, iako ja sve manje vidim razliku između tabloida i netabloida. Uticaj društvenih mreža još je ograničen, ali to ne znači da neki dramatičan događaj to ne bi mogao na dramatičan način i da promeni", rekao je Kazimir Ćurguz.\nAnalitičarka medija Danica Laban ukazala je na činjenicu da je najviše ekstremističkog govora bilo posle incidenta sa dronom na fudbalskoj utakmici između Srbije i Albanije, i tokom posete premijera te zemlje Edija Rame Beogradu.\n"Čak su se i u opremi teksta u štampanim medijima mogle videti otvorene poruke mržnje. Veoma često je upotrebljavan pojam 'Šiptar', koji se do incidenta pojavljivao oko 11 puta mesečno, dok se posle to povećalo na 45 pojavljivanja u oktobru", rekla je Laban i navela da u takvom načinu izveštavanja prednjači dnevni list Informer.\nPrema njenim rečima, štampani mediji veoma često pribegavaju zloupotrebama izjava sagovornika, "izvora bliskih istrazi", pisma čitalaca...\n"Mediji zloupotrebljavaju stavove imenovanih sagovornika. Umesto da se ograde, oni jednostavno lansiraju te poruke. Većina informacija se plasira kada je izvor nezvaničan, anoniman ili navodno blizak nečemu što se uklapa u tekst. Takođe, kroz pisma čitalaca plasiraju se određene informacije koje inače redakcija ne bi smela sama da objavi", naglasila je Laban.\nIako postoji sličnost sa govorom mržnje i netrpeljivosti kojima su građani Srbije bili izloženi 90-ih godina, analitičar na projektu "Znakovi na putu" Danilo Rakić ukazuje na razliku da danas njih šire formalne i neformalne desničarske organizacije i grupe, a ne mediji bliski režimu, kao ranije.\n"U tim porukama ističe se ksenofobija i neprijateljstvo prema Evropskoj uniji i ostalim zapadnim zemljama, koje navodno nameću svoj sistem vrednosti preko gej lobija i marionetske vlasti. Na udaru su pre svega oni koji zastupaju vrednosti sekularne države, građanskog društva i slučno, dok se desničarske organizacije na svojim internet prezentacijama i fejsbuk stranicama deklarišu kao pokret otpora takvoj okupaciji u borbi za tradicionalne i patrijarhalne vrednosti", objasnio je Rakić.\nZbog takvog izveštavanja medija, smatraju autori istraživanja, stvara se atmosfera u kojoj novinari pišu na taj način jer se to od njih očekuje.\n"Novinari pišu tekstove sa određenim porukama koje se od njih očekuju i navodno su pozvani da brane na svoj način interese nacije, naciona i ostalog. Nije dobra situacija da novinari i mediji smatraju da se od njih očekuje takav odgovor na određene događaje. Od njih se očekuje da budu profesionalci, uzdržani, da daju pune informacije...", smatra Kazimir Ćurguz.\nPrema njegovim rečima, sada ne postoje mehanizmi da se tome stane na put, zbog čega će medijska arhiva Ebart nastaviti projekat drugom fazom u kojoj će sledeće godine pokušati da ojačaju medije, nevladin sektor, a pre svega građane da mogu da reaguju na pravi način.\n"To znači da ćemo pokušati da ih ojačamo da dobiju instrument da se obraćaju direktno regulatornim telima, da li je to Savet za štampu ili Radiodifuznoj agenciji, svaki put kada osete da im je povređeno lično ili kolektivno pravo, ugrožena pristojnost, civilizacijske tekovine...", rekao je on.\nKako je objasnio, preko sajta te fondacije biće omogućeno da zainteresovani skinu tekstove na koje žele da reaguju, ali i uputstvo na koji član Etičkog kodeksa novinara da se pozovu.\n"Te reakcije moraju da postanu javna stvar i ne vidim drugi način. Pravosuđe treba da radi svoj posao po sili zakona. Ako neko poziva na mržnju, to je stvar tužilaštva da reaguje. Mi mozemo samo da pritiskamo da se pokrene što veći broj ljudi", rekao je Kazimir Ćurguz.\nOn je naveo da je potrebno da reaguju udruženja novinara jer je u njihovom interesu da novinarska profesija ne izgubi kredibilitet, ali da o tome treba da povedu računa i političari.\n"Političari moraju da shvate da ugrožavanje kredibiliteta medija znači ugrožavanje opstanka društva, jer se gubi poverenje ne samo u medije, već i u demokratiju i bilo kakvu politiku, u sve. Ne vidim da bilo kojoj racionalnoj vlasti, koja želi dobro ovoj zemlji, to odgovara", zaključio je Kazimir Ćurguz.


Beta 1. avgusta 2018. 16:45\nU izveštaju o Kosovu za period od 16. aprila do 15. jula, Gutereš je izrazio zabrinutost što posle šest meseci nije rešeno ubistvo srpskog političara Olivera Ivanovića usred dana u Kosovskoj Mitrovici i pozvao kosovske vlasti da pojačaju istragu i „koriste sve dostupne kanale pomoći“.\n„Pozdravljam nastavak dijaloga Beograda i Prištine na visokom nivou pod pokroviteljstvom EU. Mada ti sastanci nisu doveli do proboja nastavak procesa dijaloga daje obnovljenu mogućnost za prevazilaženje dugotrajnih razlika, što je fundamentalno za svako održivo rešenje“, naveo je Gutereš.\nGutereš je naveo da „ceni“ snažne izjave političklih lidera u Prištini u odgovoru na nekoliko kriminalnih slučajava koji se smatraju etnički motivisanim. Naveo je da su kabinet premijera Kosova Ramuša Haradinaja i predsednik Hašim Tači osudili seriju etnički motivisanih incidenata na koje se Srpska lista žalila u junu što je specijalni izaslanik generalnog sekretara UN Zahir Tanin pozdravio ocenivši da u demokratskom društvu nema mesta zastrašivanju.\nIzbori za EP: Le Penova potukla Makrona, uspeh desničara u…\nJeremić: Sednica skupštine biće tragični vodvilj, potrebna…


Petković: Ni sam Haradinaj više ne veruje u svoje pretnje – SveVesti.net\nPetković: Ni sam Haradinaj više ne veruje u svoje pretnje\n”Postoje projekti koji su osuđeni na propast i pre nego što njihova realizacija i formalno započne, a takav je i san Ramuša Haradinaja da se Beograd natera da prizna takozvano Kosovo, kao i stara snoviđenja o stvaranju projekta ‘velike Albanije”’, poručio je Petković u saopštenju.\nPre svega nekoliko dana, kako je podsetio, Haradinaj je uslovljavao NATO i EU da će praviti “veliku Albaniju” ako ne dobiju punopravno članstvo za tri godine, a sada kaže da će se ujediniti ako Aleksandar Vučić ne prizna takozvano Kosovo.\n”Šta je sledeće? Hoće li Haradinaj pretiti ujedinjenjem s Albanijom ako im partneri u EU i SAD ne obezbede vakcinu protiv Kovida?”, upitao je direktor kancelarije za KiM.\nPetković dodaje da je Haradinaj svestan da je pritisak na predsednika Srbije Aleksandara Vučića uzaludan kada je reč o nečijim željama za priznanjem tzv. Kosova.\n”Stoga najnovije pretnje i uslovljavanja da Srbija prizna lažnu državu imaju za cilj da Haradinaju obezbede eventualno još neki dodatni glas ekstremnog biračkog tela na izborima i zamaskiraju nedostatak realne politike”, dodaje Petković.\nJasno je, kako ističe, da je predsednik Vučić trn u oku mnogima zbog odbrane srpskih interesa i ekonomskih rezultata, priznanja u oblasti zdravstva, pa bi preko njegovog imena da se politički reafirmišu i podignu sebi rejting.\n”Srbija, kao ozbiljna i međunarodno priznata država, nastaviće da se zalaže za politiku dijaloga i kompromisa, ali neće dozvoliti da neko sa njom razgovara jezikom ucena i pretnji, kao poslednjem pribežištu neostvarivog ekstremizma”, dodao je.\nRamuš Haradinaj ponovo je danas u sklopu predizborne kampanje u Uroševcu poručio predsedniku Vučiću da je bolje da prizna Kosovo, jer će u suprotnom, kako tvrdi, Kosovo “nastaviti svoj put ka ujedinjenju sa Albanijom”.\nPrevious Haradinaj Vučiću: Priznajte Kosovo, ili se ujedinjujemo sa Albanijom\nNext Bajden čestitao Vučiću Dan državnosti


Osnovano udruženje antifašista Zrenjanina | Autonomija\nOsnovano udruženje antifašista Zrenjanina\nZa unošenje vrednosti antifašizma u obrazovni sistem, kulturu i javno informisanje\nU Zrenjaninu osnovano Udruženja antifašista sa ciljem očuvanja temeljnih vrednosti antifašističkog pokreta u Vojvodini.\nOsnivači su saopštili da su se na ovaj korak odlučili zbog sve učestalijih pokušaja relativizacije zločinačkog sistema fašizma.\n„Osnivači Udruženja antifašista Zrenjanina saglasili su se da prioriteti rada moraju biti i zalaganje za osudu i suzbijanje pojava neofašizma, ekstremizma i svih vidova diskrminacija„, ističe se u saopštenju.\nDodaje se da će se Udruženje zalagati za društvo tolernacije, koje, kako se napominje, nažalost često gubi bitku sa pojavnim oblicima diskriminacije.\n„Posebna pažnja u radu Udruženja biće posvećena snažnijem unošenju vrednosti antifašizma u obrazovni sistem, kulturu i javno informisanje„, poručili su osnivači.\nZa predsednika Udruženja antifašista Zrenjanina izabran je Aleksandar Marton, na mestu potpredsednice biće Nada Boroš, a članovi predsedništva su još i Goran Živić, Ankica Dostanić i Roni Beraha.


Studentska organizacija Istek – lokalni komitet Beograd će 13. aprila na Elektotehničkom fakultetu organizovati Open Day - evropski sajam obrazovanja i zapošljavanja, na kojem će se okupiti studenti elektrotehnike i računarstva iz cele Evrope i predstavnici vodećih kompanija i univerziteta iz ovih oblasti.\n„Posle Minhena, Atine i Madrida, čast nam je što će se ovakav stručan sajam obrazovanja i zapošljavanja održati i u Beogradu. Elektrotehnički fakultet će 13. aprila postati mesto na kojem će svi zainteresovani studenti moći da uspostave direktan kontakt sa kompanijama i univerzitetima koje uspešno posluju i rade širom Evrope i da se više informišu o mogućnostima prakse, zaposlenja ili nastavku studiranja” - ističe Katarina Jezdimirović iz organizacionog odbora Udruženja studenata elektrotehnike Evrope.\nLokalni komitet Beograd je postao punopravan član Udruženja studenata elektrotehnike Evrope - Istek, 2000. godine i do sada je organizovao na desetine međunarodnih i lokalnih događaja. Open Day se organizuje u okviru Kongresa koji predstavlja najveću i najposećeniju međunarodnu konferenciju ovog udruženja. Ove godine se u Beogradu obeležava 30 godina njegovog postojanja.


PDP: Banjaluka očekuje da se otkrije sav kriminal Dodikove vlasti - Vijesti Srpske – Najnovije vijesti iz Republike Srpske i BIH\nNaslovna Republika Srpska PDP: Banjaluka očekuje da se otkrije sav kriminal Dodikove vlasti\nPDP: Banjaluka očekuje da se otkrije sav kriminal Dodikove vlasti\n– Većina građana Banjaluke je rekla da je Dodikov SNSD loše radio, da treba da idu i da njihov teror nad našim gradom mora prestati. „Gradonačelnik Stanivuković ima našu punu podršku da do kraja razotkrije sve kriminalne aktivnosti Dodikove vlasti u Banjaluci, jer to Banjaluka očekuje“, saopšteno je iz PDP-a.\nProšla su puna tri mjeseca, a Milorad Dodik nikako da preboli poraz u Banjaluci, pa mu je to još uvijek neizostavna tema, saopšteno je iz PDP.\nU saopštenju se kaže da su smiješne njegove konstatacije da se gradonačelnik Banjaluke Draško Stanivuković ponaša kao neko povrijeđeno dijete, jer još od izborne noći Dodik pokazuje da je povrijeđeno dijete samo on.\nDalje se navodi da je većina građana Banjaluke rekla da je Dodikov SNSD loše radio, da treba da idu i da njihov teror nad našim gradom mora prestati.\n„Od građevinskih mahinacija preko drugih brojnih lopovluka, korupcija i nesposobnost SNSD-e vlasti u Banjaluci se smučila našim sugrađanima i vrijeme je da Dodik to prihvati“, kaže se u saopštenju i dodaje da će novca u budžetu za projekte koje je Stanivuković obećao zasigurno biti, ali težak je posao na novoj gradskoj administraciji da u budžet grada vrati sva sredstva koja je prethodna administracija trpala u džepove svojih poslušnika i perjanica SNSD-a.\n„Umjesto što priča bajke o navodnoj podršci koju uživa novi predsjednik Gradskog odbora SNSD-a, a u koje ni sam ne vjeruje, Dodik bi trebao da se oglasi o nelegalnim bilbordima preko kojih je bivša gradska uprava nanosila štetu budžetu od 500 hiljada КM godišnje. Mogao bi Dodik da spomene i činjenicu da se njegov SNSD nad Banjalukom iživljavao dvadeset godina, betonizujući grad, ostavljajući bez zelenila i dječijih igrališta, a sve da bi se punili džepovi građevinske mafije bliske njegovoj stranci“, poručili su iz PDP-a.\nDalje navode da mu džaba sve priče, džaba mu i to što preko IRB-a daje skoro milion КM iz budžeta Srpske marketinškoj agenciji sa dva zaposlena da bi preko društvenih mreža blatili gradonačelnika Stanivukovića, kada je njegova politička poruka i ideja izlizana, a istina o dvodecenijskom kriminalu koji su činili u Banjaluci konačno izlazi na vidjelo.\n„Gradonačelnik Stanivuković ima našu punu podršku da do kraja razotkrije sve kriminalne aktivnosti Dodikove vlasti u Banjaluci, jer to Banjaluka očekuje“, saopšteno je iz PDP-a.\n„Planiran fizički napad na poslanika“ Šešić poručuje da pravosudni organi moraju...


ŠTETNI RUSKI UTICAJ NA ZAPADNOM BALKANU\nGlobalno, Sjedinjene Države i Rusija sarađuju na ključnim priroritetima u polju sigurnosti kao što je borba protiv nasilnog ekstremizma i prijetnja od stranih ratnika terorista, ili u nuklearnim razgovorima o Iranu. Nadamo se da ćemo postići istu vrstu saradnje i na zapadnom Balkanu.\nMeđutim, s obzirom na dalju agresiju Rusije u Ukrajini, ostajemo oprezni. Potpuno se zauzimamo za euro-atlantsku integraciju regiona i podršku apsiracijama u ovom pogledu svih zemalja na zapadnom Balkanu. Ali, prošlog septembra ruski premijer Lavrov je rekao da će širenje NATO-a na zapadnom Balkanu biti provokativni čin. NATO i dalje ponavlja da je to odbrambeni Savez i da nije usmjeren ni na jednu zemlju, i ni na koji način ne predstavlja prijetnju Rusiji. Zemlje regiona jesu i ostaće slobodne da odluče o svojim pridruživanjma, a Rusija nema pravo na veto.\nRadimo na gradnji regionalne otpornosti kroz našu pozitivnu podršku za integraciju regiona u NATO i EU.\nKad je riječ o energiji, gdje Rusija ima posebnu ulogu u regionu, radimo sa liderima zapadnog Balkana i EU da bismo preinačili izvore snabdijevanja, ruta i tipova kako Rusija ne može koristiti svoje energetske zalihe kao političko oružje, kao što je uradila u Ukrajini.


6 situacija kada je sasvim opravdano da date otkaz, čak i u slučaju da je plata fenomenalna! - PRess Serbia | PR PRess team\nDanašnje generacije koje se nalaze na počecima svog radnog veka u velikoj meri su istrenirane roditeljskim pogledima na posao, koji su pre nekoliko decenija možda i imali smisla. Ovo je 6 situacija kada je sasvim opravdano da date otkaz, čak i u slučaju da je plata fenomenalna!\nNajčešće, prethodne generacije su se zapošljavale prilično mlade i u najvećem broju slučajeva ceo radni vek provele radeći za istu firmu.\nNestabilnost na tržištu rada, turbulentna dešavanja u zemlji, naučili su nas da je jako teško pronaći dobro plaćen posao i sigurno radno mesto. Šta se onda dešava kada sve to imamo, ali ipak nismo srećni?\nSagorevanje na poslu, anksioznost izazvana konstantim stresom, sve manje vremena za uživanje u životu, konstantna dostupnost poslodavcima, samo su neki od problema sa kojima se danas mladi suočavaju, dok će im roditelji reći da su razmaženi, kako su se oni mnogo više mučili i slično.\nSigurno je da su obe strane na neki način u pravu, ali postoje situacije kada je zaista najbolje rešenje okončati radni odnos.\nSvi imamo faze kada se osećamo manje motivisano i jednostavno nam se ne ustaje ujutru, ali ukoliko ova “faza” traje mesecima, nekad čak i godinama, sigurno je pametno da razmislimo o drugim opcijama.\nNezadovoljstvo koje osećamo nije samo loše trenutno, već i dugoročno jer što smo duže u tom začaranom krugu, sve se manje razvijamo, stičemo nove veštine i znanja, što je na duge staze karijerno loše.\nUkoliko vam se ne dopadaju kolege dovoljno da biste se sa njima družili posle posla, vaš nadređeni nije baš sjajan – dobro razmislite, jer gotovo u svakom kolektivu biće sličnih okolnosti.\nNajpre pokušajte sve što je do vas da naučite da funkcionišete među kolegama i učinite sebi boravak na poslu prijatnim, širite pozitivnu energiju i velika je mogućnost da će vam biti vraćena.\nSvakako, svima nam je lepše da na radnom mestu budemo okruženi ljudima koji nam prijaju, ali posao nije kafa sa prijateljima, te je naivno očekivati idilu u tom smislu. Sa druge strane, ukoliko je okruženje u kom radite toksično, prepuno spletki, podmetanja nogu i saplitanja, sasvim je u redu da razmišljate o promeni posla.\nUkoliko smatrate da radna sredina u kojoj ste zaposleni nije fer prema vama i ne valorizuje adekvatno vaša radna postignuća, pametno je da potražite za sebe drugo rešenje. U sredini u kojoj se nečiji rad, trud i zalaganje uvažavaju funkcioniše bolje i pojedinac i ceo kolektiv.\nSmatrate da možete bolje\nUkoliko osećate da posao koji trenutno radite ne angažuje potpuno vaše kapacitete, pružite sebi šansu novog radnog mesta. Često se dešava da ljudi na jednoj poziciji dostignu svoj maskimum, kao i maksimum razvoja kompanije u kojoj rade nakon čega sledi stagnacija i rad po automatizmu.\nNovi izazovi važni su za svaku karijeru i pomažu da se razvijamo kao profesionalci.\nNe postoji novac koji može da kupi vaš duševni mir I samopoštovanje. Ukoliko u kolektivu nema profesionalizma, odnosa koji odgovaraju poslovnim okvirima, prelaze se granice lepog ponašanja i kulturnog komuniciranja, a potpuno je normalno da se neko na vas izviče i izvređa vas – šta još čekate?\nDa, svi od nečega moramo da plaćamo račune, ali koliko god da ste ubeđeni da su svi poslodavci isti – nisu.\nMladi ljudi danas nisu fokusirani isključivo na zaradu, već i na prilike koje im rad u određenoj kompaniji pruža.\nUkoliko ste okruženi amaterima, kolegama koje svoj posao obavljaju rutinski, loše i bez ikakve želje da kao kompanija napredujete, na pojedine osobe to može izuzetno loše uticati, posebno jer se u takvim sredinama svaka želja za promenom i razvojem može sabotirati često na izuzetno ružne načine.\nTagovikada dati otkaz ostavka otkaz posao\nEfikasne strategije da prebolite bivšeg partnera!


Dačić: Bolje da se nisu prijavili za članstvo u Interpolu, doživeće debakl | Radio Kosovska Mitrovica\nKosovska Mitrovica obeležila 75 godina od oslobođenja u Drugom svetskom ratu\nRadio Kosovska Mitrovica obeležava 37 godina rada\nRegionalni vodovod počinje sa probnim radom punim kapacitetom; od ponedeljka voda samo za tehničku upotrebu\nBeogradski kamerni orkestar “Ljubica Marić“ sutra u Leposaviću\nLjajmi: Radoičić ne može biti optužen jer nikada nije saslušan\nDačić: Bolje da se nisu prijavili za članstvo u Interpolu, doživeće debakl\n5. November, 2018 14:33 |\nMinistar spoljnih poslova Ivica Dačić izjavio je da je gotovo siguran da Kosovo neće uspeti da postane član Interpola bez obzira na velike pritiske i poručio da je bolje da se nisu prijavili, jer će, kako kaže, doživeti debakl.\nJasno je da Kosovo ne želi da postane član Interpola da bi povećalo saradnju u borbi protiv kriminala, već da bi time dali još jednu kockicu za zaokruživanje njihove nezavisnosti, istakao je Dačić.\n“Pritisci su izuzetno snažni i jaki uz veliku podršku zapadnih i islamskih zemalja”, rekao je Ivica Dačić za Tanjug. On navodi da Albanci, čak ispituju mogućnost da se delegacijama koje nemaju para, plate i putne troškove i boravak u Dubaiju i “kako on kaže, “ko zna šta još”.\nDačić je podsetio da je Kosovo, kako bi dobilo glasove u Interpolu, odvojilo i sredstva iz budžeta za lobiranje, odnosno, kako kaže, za korupciju, međutim, ocenjuje da je to “prazna puška” i da će se na samom glasanju videti koliku će podršku dobiti.\n“S obzirom da oni stalno pričaju, da su laži ovo što radim vezano za povlačenje priznanja, videće se na glasanju koliko imaju glasova. Prema tome, bolje da se nisu ni prijavili za članstvo jer će ovo biti debakl”, rekao je Dačić.\nNa pitanje koliko članice izvršnog Komiteta Interpola uopšte interesuje to što Kosovo ne ispunjava uslove da postane član, Dačić kaže da “njima nije problem da prekrše Statut kao što se to već dešavalo u slučajevima kada žele da ostvare svoje ciljeve”.\n“Neke zapadne zemlje pošalju svim članicama Interpola dopis da treba da se glasa za Kosovo, a onda se neko žali zašto mi lobiramo da neko ne priznaje Kosovo. To su cinične primedbe, ali očigledno im to smeta, a smeta im zato što to očigledno nisu laži”, rekao je Dačić.\nZa razliku od Intepola gde pojedine zemlje kojima to do kraja nije baš jasno mogu da poveruju u argumente Kosova da je reč o policijskoj saradnji, za Unesko to nije tako, a prema Dačićevoj oceni, za njih će pokušaj članstva u tu organizcuju biti još teži.\n“Tu smo još pre tri godine kada je bila mnogo teža situacija uspeli da sprečimo njihov ulazak u Unesko i sada bih im preporučio da to ne pokušavaju”,\n“Srbija se ozbiljno organizovala i dok se ne reši pitanje Kosova i ne postigne dogovor u dijalogu, mislim da nemaju šanse da uđu u tako značajne međunarodne organizacije kao što su Unesko, Interpol, UN ili OEBS”, kaže Dačić.\nDačić je istakao da Ministarstvo spoljnih poslova i MUP-u čija je to izvorna nadležnost pomaže u borbi da se spreči članstvo Kosova u Interpolu.\nKako navodi, jasno je da Kosovo ne želi da postane član Interpola da bi povećalo saradnju u borbi protiv kriminala, već da bi time dali “još jednu kockicu za zaokruživanje njihove nezavisnosti”.\n“Zbog svega toga to je politizacija Interpola i mi smo žestoko protiv toga”, istakao je Dačić.\nIzvor: RTS / Tanjug\nCentar za baznu rehabilitaciju - 15 godina podrške, saradnje i pomoći\nUdruženje roditelja "Podrži me" - prva stanica za roditelje dece sa smetnjama u razvoju\nDečija zaštita -briga lokalne samouprave\nKonvencija o pravima deteta – 30 godina od njenog usvajanja\nŠkola u kojoj se nastavnici uče ljubavi i iskrenosti


Kurti: Oštrije mjere zbog putnika iz inostranstva – Radio Gora\nKurti: Oštrije mjere zbog putnika iz inostranstva\nPremijer Kosova Aljbin Kurti objasnio je zbog čega se na Kosovu pojačavaju anti-kovid mere, uprkos podacima da je epidemiološka situacija na Kosovu trenutno najbolja, kako je rekao, i na Zapadnom Balkanu i u Evropi.\nPremijer Kurti je na svom Fejsbuku objavio post “8 odgovora na 8 najčeščih pitanja o mjerama protiv kovida-19” u kome je pojasnio da je na Zapadnom Balkanu, ali i u Evropi došlo do povećanja broja oboljelih od virusa, zbog čega se povećao rizik od širenja i na Kosovu, prije svega preko putnika koji dolaze iz inostranstva.\n“Imamo dva razloga zbog kojih pojačavamo mjere na granicama. Prvo, prethodnih nedjelja dramatično se povećao broj slučajeva u Evropi i na Zapadnom Balkanu. To znači da u ovom trenutku najveći rizik za eventualno širenje kovida-19 na Kosovu dolazi od putnika iz inostranstva. Drugo pojava soja Omikron, kao i njegovo širenje u mnogim evropskim zemljama u kratkom roku, primorala je Vladu da brzo i odlučno djeluje u pooštravanju mera na granici. Još više zabrinjava činjenica da, prema preliminarnim podacima, ova varijanta predstavlja mnogo veći rizik za mlađe starosne grupe, posebno za djecu mlađu od pet godina, u poređenju sa prethodnim varijantama koronavirusa”, napisao je Kurti.


Kuća je napravljena 1928. godine i ima devet spavaćih soba i osam kupatila, a pripada Džou Lokhartu, novinaru koji je nekada radio kao PR za bivšeg predsednika Amerike Bila Klintona.\nKuća se nalazi u Vašingtonu, samo nekoliko kilometara od centra, u naselju koje se smatra najluksuznijim delom grada. Frenklin Ruzvelt je takođe živeo neko vreme u ovoj kući, dok je još bio generalni sekretar Mornarice.\nUprkos tome što Obama više neće biti predsednik Amerike, on će i dalje uživati u privilegijama koje ta pozicija nosi, pa će tako članovi Tajne službe i dalje čuvati njega i njegovu porodicu.\nKomšije Obami su upravo Klintonovi, koji žive samo nekoliko kuća dalje. Naravno, ukoliko Hilari pobedi na izborima, ona će se preseliti u Belu kuću umesto Obame.\nKuće, Barak Obama, Luksuzne kuće, Vašington, Nova Obamina kuća, Vila


Protest protiv "Ujedinjenih građana"\nPre tačno dve godine, američki Vrhovni sud je presudio da administracija nema prava da ograničava korporativne priloge za političke kampanje. Većina od pet glasova prema četiri - slučaj poznat pod nazivom „Ujedinjeni građani“ - objasnila je da bi se takvim ograničenjima kršilo pravo korporacija na slobodu govora – čime je u suštini reč korporacija izjednačena sa govorom pojedinačnih ljudskih bića. Međutim, sada je sve veća zabrinutost da bi korporacije sa dovoljno novca mogle da progutaju pojedince.\nRepublikanski predsednički pretendent Njut Gingrič s jedne strane podržava „Ujedinjene građane“, a sa druge je njihova žrtva. U negativnu kampanju protiv Gingriča su uloženi milioni dolara uoči nedavnih stranačkih skupova u Ajovi. Kampanju su finansirali anonimni korporativni donatori koji podržavaju Mita Romnija. Korporativnim napadačkim oglasima se pripisuje da su potisnuli Gingriča sa prvog na četvrto mesto na stranačkim skupovima u Ajovi, što je ironija koja nije izmakla Čarlsu Baronu, članu Saveta grada Njujorka.\n„To nije moglo da se dogodi pogodnijoj ličnosti od Njuta Gingriča. Jer je on taj koji je podržavao korporativnu elitu da se izbori za ovo i prilaže za kampanje koliko god želi. Sada se to okrenulo protiv njega.“\nSavet grada Njujorka je poslednji američki grad koji je usvojio rezoluciju kojom se traži amandman na američki Ustav – kojim se objavljuje da korporacije ne mogu imati ista prava kao pojedinci i da njihov novac nije ustavno zaštićen oblik govora. Među ostalim gradovima koji su to usvojili su Los Anđeles u Kaliforniji, Albani i državi Njujork, Bulder u Koloradu i Južni Majami u Floridi. Džonah Minkof-Zern predstavlja „Javne građane“, neprofitnu organizaciju koja se zalaže za javno finansiranje kampanja, umesto dozvoljavanja spoljnih priloga.\n„Naš glas nema isti značaj kao glas nekoga ko raspolaže tolikim izvorima koje može da posveti kampanji, bez obzira da li je to bogati pojedinac ili megakorporacija.“\nRepublikanski član saveta i Romnijev pristalica Erik Ulrik, glasao je protiv njujorške rezoluije.\n„Glasao sam protiv jer je to važno, čak i ako se ne slažete sa tim, isto koliko i uticaj sindikalnih i drugih organizacija. Morate da obezbedite prostor za ravnoopravno nadmetanje i isključenje jedne organizacije da bismo pomogli drugoj, samo zbog toga što se ne slažemo sa njom, jednostavno nije pošteno, nije američki.“\nUlrik pominje novinske i verske organizacije koje takođe mogu uticati na izbore. Odluka Vrhovnog suda se zasniva na tužbi protiv organizacije nazvane „Ujedinjeni građani“, koja je koristila korporativna sredstva da snimi film u kojem je 2008. napadnuta pretendentkinja na predsednički položaj Hilari Klinton.


Vi ste ovde:Početna»Vesti»Srbija napreduje u korišćenju sredstava iz pretpristupnih fondova\nNa kraju posete članova Odbora Evropskog parlamenta za budžetsku kontrolu, šef ove delegacije Derek Von je rekao da je Srbija postigla napredak u oblasti trošenja sredstava iz pretpristupnih fondova EU (IPA) i da uspešno ispunjava ciljeve koje EU postavlja u pogledu tih sredstava.\nNa konferenciji za novinare Von je pohvalio infrastrukturne projekte u Srbiji i rekao da je “impresioniran” obnovom područja poplavljenih 2014, što je naveo kao jedan od primera kako novac iz IPA fondova pomaže ljudima i zajednicama. Prema njegovim rečima, Srbija je do sada iz IPA fondova povukla preko milijardu evra.\nOn je rekao da Srbija trenutno ne povlači sav novac koji joj pripada iz fondova EU i da tu vidi prostora za napredak, jer bi to omogućilo ostvarenje više projekata od kojih su neki povezani i sa poglavljima u pristupnim pregovorima sa EU.\n“Evropska unija je u proteklih sedam godina dala Srbiji oko 1,5 milijardi evra kako bi joj pomogla da se pripremi za članstvo u EU u ne tako dalekoj budućnosti”, podsetio je Von.\nOn je rekao da je EU veliki prijatelj Srbije i da na nju gleda kao na deo evropske porodice.\n“Došli smo da vidimo kako se troši novac iz predpristupnih fondova i videli smo neke projekte finansirane tim novcem. Razgovarali smo sa više zvaničnika i opšti utisak je da je ostvaren napredak”, izjavio je Von.\nČlan Evropskog parlamenta i Evropskog revizorskog suda Sabolč Fazakaš je rekao da IPA fondovi ne služe samo za infrastrukturu već za svojevrsnu pripremu za ulazak u EU, kroz usvajanje zakona, sprovodjenje reformi, borbu protiv korupcije, fiskalne ciljeve i podršku vladavini prava, i da je zadovoljan jer je Srbija prihvatile sve preporuke iz EU u tom pogledu.\nOn je naveo da Evropski revizorski sud nije pronašao nikakve manjkavosti u trošenju sredstava, da se svi programi ispunjvaju po planu i dodao da je srpska Državna revizorska institucija postavljena prema najvišim standardima.\nTokom dvodnevnog boravka u Srbiji delegacija Odbora za budžetsku kontrolu Evropskog parlamenta je imao priliku da oceni koliko efikasno se u Srbiji troše finansijska sredstva Evropske unije, kakva je efikasnost i delotvornost uspostavljenih struktura za planiranje i realizaciju pretpristupnih fondova i kakvi su planovi Srbije za održavanje administrativnih kapaciteta u ovoj oblasti.


KOMPANIJA IMLEK OBELEŽILA SVETSKI DAN MLEKA – Moji brendovi\nMoja Kravica „Put mleka“ karavan započeo putovanje kroz Srbiju\nBeograd, 01. jun 2016. godine – Moja Kravica karavan pod nazivom „Put mleka“, koji će tokom juna obilaziti gradove Srbije, započeo je svoje putovanje u Beogradu, na trgu Nikole Pašića. Brojnim aktivacijama edukativnog karaktera i donacijama mleka i mlečnih proizvoda obeležen je 1.jun, Svetski dan mleka.\n„Kroz višedecenijsku tradiciju Moja Kravica mleko pomaže generacijama da odrastu i stasaju u zdrave i prave ljude. Zbog toga smo mi iz kompanije Imlek organizovali ovu manifestaciju kako bismo zabavili, ali i edukovali mališane, jer njihov osmeh i zdrava budućnost treba svima da nam budu cilj. Moja Kravica mleko u kojem su sačuvani svi hranljivi sastojci, idealno je za zdravu ishranu i odrastanje svakog deteta“, izjavila je Marija Malović, menadžer za odnose s javnošću kompanije Imlek.\nKaravan „Put mleka“ nastaviće da obilazi gradove širom Srbije, a nakon Beograda obići će Novi Sad (04.06.), zatim Šabac (05.06.), Čačak (11.06.), Kraljevo (12.06.), Kragujevac (18.06.), Kruševac (19.06.) i Niš (25.06.).


Milići : Pred novogodišnje praznike realizovana akcija "Proslavi odgovorno"\nOve sedmice 220\nOvaj mjesec 6287\nsubota, 30 decembar 2017 10:00\nMilići/Vlasenica - Pred novogodišnje i božićne praznike, AMS RS u saradnji sa Agencijom za bezbjednost saobraćaja RS i lokalnim zajednicama, organizovao je krajem decembra u Milićima i Vlasenici preventivnu kampanju "Proslavi odgovorno - ako misliš piti, vozač nemoj biti". U centru Milića podijeljeni su promotivni edukativni letci i preko razglasa najavljena kampanja dok su u Vlasenici srednjoškolci imali priliku da kroz pijane naočare steknu utisak, koliko alkohol utiče na razumno rasuđivanje.\nRanko Babić generalni sekretar AMS RS ističe da je kampanja "Proslavi odgovorno - ako misliš piti, vozač nemoj biti", samo jedna u nizu aktivnosti koje AMS RS, realizuje u cilju povećanja bezbjednosti saobraćaja. "Cilj kampanje, koju u saradnji sa opštinama od 15. decembra realizuju Ministarstvo unutrašnjih poslova, Agencija za bezbjednost saobraćaja i Auto-moto savez Republike Srpske, te Republička agencija za inspekcijske poslove, jeste jačanje bezbjednosti u saobraćaju smanjenjem broja vozača koji upravljaju vozilom u alkoholisanom stanju" - kaže Babić.\nOsim kampanje u Milićima je održan je i sastanak sa predstavnicima opština Milići, Vlasenica i Srebrenica o bezbjednosti saobraćaja . Direktor Republičke agencije za bezbjednost saobraćaja Milija Radović najavio je pomoć opštinama u pripremi predstojećih projekata .\n"Jedan od prijedloga je i sufinansiranje opremanja vatrogasne jedinice u Milićima alatima za spasavanje povrijeđenih u saobraćajnim nezgodama. Dogovorili smo i postavljanje dva stacionarna radara na lokacijama za koje smo ocijenili da su izuzetno ugrožene" - kaže Radović.\nŽeljko Damljanović načelnik odjeljenja za prostorno uređenje i stambeno komunalne poslove opštine Vlasenica, kaže da će opština Vlasenica u narednom periodu početi da radi na izradi glavnog saobraćajnog projekta.\nNačelnik opštine Milići Momir Lazarević ističe da je opština MIlići u prednosti u odnosu na Vlasenicu i Srebrenicu jer ima izrađenu Strategiju bezbjednosti saobraćaja koja je jedan od uslova za realiazciju projekata.\nSastanku u Milićima, prisustvovao je i poslanik u NS RS Radovan Višković. Komentarišući saobraćajnu bezbjednost u regiji Birač, te u vezi sa tim i polemike o trasi auto puta Beograd-Sarajevo kroz Republiku Srpsku, Višković je rekao da se o tome nije želio oglašavati jer za takve projekte nema validne projektne dokumentacije, pa je i sva priča o tome zamajavanje javnosti i najavio izradu projektne dokumentacije za izgradnju brzog puta Bijeljina-Zvornik-Milići-Vlasenica-Sokolac o čemu je odluku donijela Vlada RS .\n"Na tome sam dosta radio sa predsjednikom kompanije `Boksit` Rajkom Dukićem, koji je veoma zainteresovan za ova pitanja. Došli smo u poziciju da je Vlada Srpske, donijela odluku da u plan za 2018. godinu bude uvrštena izrada projektne dokumentacije za izgradnju brzog puta Bijeljina-Zvornik-Milići-Vlasenica-Sokolac. To je nešto što smo prije nekoliko godina ugradili i u Prostorni plan Republike Srpske, ne znajući tada za ove priče o izgradnji brzog puta", kaže Višković.\nOn je izrazio očekivanje da će već u drugoj polovini januara biti raspisan javni poziv za izbor izvođača, koji će uraditi tu projektnu dokumentaciju.\nKriza „žutih prsluka“ otkriva ograničenja francuskog sistema socijalne zaštite\nNa pruzi Niš - Zaječar iskliznule dve cisterne, nema opasnosti\nNUNS i NDNV: Sramno afirmativno pisanje Politikinog zabavnika o Dimitriju Ljotiću\nSnažna eksplozija u Damasku


RASPISAN KONKURS - Za stipendije 130.000 KM, a mjesečna i od 200 KM | Trebinje Live\nRASPISAN KONKURS - Za stipendije 130.000 KM, a mjesečna i od 200 KM\nGradska uprava grada Trebinja raspisala je danas konkurs za dodjelu studentskih stipendija za 2017. godinu, za šta je budžetom grada predviđeno 130.000 KM.\nPrema podacima iz konkursa, biće dodijeljeno ukupno 80 stipendija, a za razliku od prethodnih godina, ovoga puta iznosi stipendija će biti po 200, 150 i 100 KM.\nTako će stipendiju od 200 KM dobiti deset imaoca diplome "Vuk Karadžić" (redni brojevi od 1. do 10. na listi) koja je stečena kroz osnovno i srednjoškolsko obrazovanje i studenata sa najvišom prosječnom ocjenom tokom studiranja.\nStudenti koji na konačnoj rang listi budu rangirani od rednog broja 11. do broja 20., takođe, imaće po 200 KM mjesečno, dok će studenti od 21. do 40. mjesta na listi dobiti po 150 KM. Od 41. do 80. rednog broja na konačnoj rang listi dobiće po 100 KM na mjesečnom nivou.\nPravo da konkurišu imaju svi studenti sa mjestom stalnog boravka u Trebinju, koji su državljani Republike Srpske i ne primaju stipendiju ili neki drugi vid pomoći od pravnog ili fizičkog lica.\nTakođe, neophodno je da studenti nemaju navršenih 26 godina života, kao i da su redovni studenti druge i narednih godina prvog ciklusa studija.\nKosmonaut Aleksandar Samokutijaev održao predavanje u Muzeju Hercegovine\nNajava - Sutra novi skup podrške Trebinjaca porodici Dragičević\nNe rade mjesec dana - Za semafore na Kamenom mostu i Glavnoj ulici nema zamjenskih dijelova\nAgrarni fond donirao košnice za 20 trebinjskih pčelara\nU gradskom parku u Trebinju obilježen Evropski dan parkova


U Domu Garde održana međunarodna naučna konferencija „Asimterija i strategija“ | Institut za strategijska istraživanja\nU Domu Garde održana međunarodna naučna konferencija „Asimterija i strategija“\nU Domu Garde na Topčideru, u organizaciji Instituta za strategijska istraživanja i Škole nacionalne odbrane, održana je međunarodna naučna konferencija „Asimetrija i strategija“ sa ciljem da se potraže naučno zasnovani odgovori na mnogobrojna pitanja koja oslikavaju savremeno bezbednosno okruženje. Konferenciji su prisustvovali ministar odbrane Aleksandar Vulin, predstavnici Ministarstva odbrane i Vojske Srbije, naučnih instituta, univerziteta kao i drugi članovi akademske zajednice iz zemlje i inostranstva. Otvarajući konferenciju, ministar Vulin je istakao da se svet menja i to, na žalost, na gore, da nije svaka promena dobra te da tome svedočimo.\n- Svet postaje sve nebezbednije mesto. Svet postaje mesto u kome su pretnje sve izvesnije a u kome su naši odgovori na njih vrlo često nedovoljni ili ih jednostavno i nemamo. Otkako su nauka i svet proglasili smrt ideologija, proglasili da se istorija više neće menjati, živeli smo u kratkotrajnom periodu zablude da živimo u najboljem od svih sistema. Pokazalo se da je zabluda duboka koliko i gorko razočarenje. Sukobi u kojima živimo i trajemo pokazali su se kao duboki, teško sagledivi i sukobi na koje sve ređe imamo odgovor. Izazovi sa kojima se svi suočavamo su izazovi o kojimo smo razmišljali malo, ili nimalo. Od migrantske krize do uspona terorističkih grupa, preko sajber terorizma pa sve do asimetričnih pretnji koje osećamo unutar samog društva, i van društva, postali su izazovi na koje nemamo pravi odgovor. Jedan od razloga značaja i vašeg današnjeg skupa jeste što je ovo još jedan od pokušaja da pronađemo odgovor, izjavio je ministar Vulin.\nNakon ministra skupu se obratila direktorka Instituta za strategijska istraživanja, prof. dr Jovanka Šaranović. Ukazujući na značaj strategijske misli u definisanju odgovora na sve dramatičnije ugrožavanje globalne bezbednosti ona je naglasila da vreme, koje je pred nama, traži od svih nas smislenu akciju, mnogo rada i odlučne korake.\n- Raznovrsnost asimetričnih ugrožavanja bezbednosti u pogledu organizovanosti, ciljeva, motiva i metoda delovanja potvrđuju stav da je reč o specifičnom strateškom pristupu koji svoju održivost temelji na načelima asimetrije. Svojim efektima na globalni porast nebezbednosti i nesigurnosti, kao i snažnim uslovljavanjem geopolitičkih nadmetanja ključnih aktera u savremenoj međunarodnoj politici, nosioci asimetrije nametnuli su brojne dileme u vezi sa primerenošću tradicionalnih strateških pristupa kao okvira u iznalaženju odgovora na asimetrično ugrožavanje bezbednosti. Izvesno je da strategijska misao mora da se prilagodi novim uslovima koje nameće realnost savremenog sveta, posebno kada je reč o potrebi da se asimetrične pretnje bezbednosti ukalkulišu u primerene strategijske odgovore, rekla je prof. Šaranović i naglasila da se ovogodišnja konferencija organizuje u duhu poslovice Ako se krećete u pravom smeru, sve što treba da uradite je da nastavite da se krećete.\nPrisutnima se obratio i načelnik Škole nacionalne odbrane pukovnik dr Miroslav Talijan koji je naglasio da kontinuitet promena i problema zahteva da gledamo u budućnost, da predviđamo, i da istu dovodimo u sadašnjost, čineći na taj način naše odgovore spram opasnosti, kvalitetnim i brzim, ali pre svega efikasnim i zakonitim.\nAktuelnost teme, odziv domaćih i inostranih izlagača i gostiju kao i sadržaj pristiglih radova predstavljali su osnovu za plodotvornu debatu vođenu tokom konferencije u nastojanju učesnika da se doprinese boljem razumevanju bezbednosne agende sveta u kome živomo. U okviru rada tri panela izloženo je ukupno 38 radova koje potpisuju 48 autora i koautora iz zemlje i inostranstva. Od navedenog broja 18 radova je izloženo direktno od strane njihovih autora pri čemu je posebna pažnja ukazana gostima iz inostranstva: Rusije, Belorusije, Velike Britanije, Bugarske, Švajcarske, Hrvatske, Bosne i Hercegovine, Ujedinjenih arapskih Emirata, Makedonije, Poljske i Rumunije.\nIznoseći zaključke sa konferencije prof. Šaranović je istakla da je zajednički imenitelj iznetih stavova snažno naglašena potreba za znanjem i na njemu zasnovane strategijske misli koja mora da ima posebno značajno mesto u definisanju odgovora na brojne nepoznanice koje nameće dinamika i nepredvidiv smer procesa u savremenoj realnosti. Na kraju radnog dana prof. Šaranović se zahvalila učesnicima skupa, moderatorima, komentatorima, prevodiocima, organizacionom timu Instituta i svim ostalima koji su doprineli uspešnom održavanju konferencije.


Uručena donacija kompanije Carmeuse opštini Požega - Ozonpress :: internet portal\nVodeći svetski proizvođač kreča i proizvoda od krečnjaka Carmeuse, uručio je donaciju od 2.000 tona kamenog agregata tampona, kojim će biti izvršena sanacija oko sedam kilometra seoskih puteva na području Požege i okoline, i najavio dalja ulaganja u lokalnu zajednicu kao i investicije u Jelen Do postrojenju u pogon alternativnih goriva u vrednosti od 2.5 miliona evra, u koje je već, za samo tri godine uložio preko 11 miliona evra.\nDonacija je uručena tokom prve zvanične posete Srbiji novog direktora kompanije Carmeuse za Evropu Andera Žakmara (Andre Jacquemart) uz prisustvo gradonačelnika Požege Milana Božića.\n„Za kompaniju Carmeuse, jedan od prioriteta društvene odgovornosti je odnos prema lokalnoj zajednici, što je nizom akcija i donacija i potvrđeno i u Srbiji, u postrojenju Jelen Do, od osnivanja ove kompanije do danas“, izjavio je direktor kompanije Carmeuse za Evropu Andre Žakmar i dodao „Rešeni smo da zajedno sa našim partnerima nastavimo da radimo na unapređenju poslovanja i ekonomskog okruženja u Srbiji i regionu i na to gledamo kao na strateško širenje“.\n„Čast nam je i zadovoljstvo da pružimo pomoć lokalnoj zajednici u kojoj poslujemo i to smatramo našom obavezom. Nastavićemo sa akcijama ne samo pružanja donacija u oblasti građevine već i u različitim humanitarnim aktivnostima. Želimo da nas lokalna zajednica prepozna kao partnera za napredak, i kao u svuda u svetu gde kompanija Carmeuse posluje“, izjavio je direktor Jelen Do Carmeuse Srbija Srđan Marković.\n“Zahvalni smo kompaniji Carmeuse na donaciji od 2.000 tona kamena kojim ćemo sanirati seoske puteve u opštini Požega”, izjavio je predsednik opštine Požega Milan Božić, “Požega će sa zadovoljstvom nastaviti dobru saradnju sa kompanijom Carmeuse Srbija, koja nam je pružala pomoć i ranije u više navrata”, dodao je on.\nSamo u 2015. godini Carmeuse Serbia donirala je 36.000 tona kamena opštinama Požega, Lučani i Čačak, preko 150 tona građevinskog materijala za sanaciju puteva i rečnih obala Direkciji za izgradnju puteva u Požegi i dve tone hidrantnog kreča opštini Požega. Pored toga, donirana su i sredstva za nacionalne stručne, naučne i kulturne manifestacije, a za sanaciju posledica poplava donirano je 40 tona negašenog kreča Ministarstvu zdravlja Republike Srbije krajem maja prošle godine.\nKompanija Carmeuse je prisutna u Srbiji od 2013. godine, kada je preuzela fabriku za proizvodnju kreča Jelen Do. Osim početne investicije od 9.6 miliona evra prilikom dolaska u Srbiju, kompanija je investirala 1.5 miliona evra u novu Maerz krečnu peć, koja je puštena u pogon početkom ove godine. Na ovaj način zamenjena je zastarela, a u Srbiju je dovedena najbolja raspoloživa tehnologija za proizvodnju kreča.\nCarmeuse je ostvario veoma uspešnu saradnju sa oko 300 kompanija iz Srbije, prepoznavši potencijal srpskog tržišta u oblasti rudarstva i energetike. Kompanija nastavlja razvoj poslovanja u Srbiji, a započeta je i nova investicija u pogon alternativnih goriva u vrednosti od 2.5 miliona evra.\nKompanija Carmeuse predstavlja pouzdanog partnera, koji snabdeva ključne industrije u Srbiji i regionu, kao što su elektro industrija, industrija za preradu čelika i metala, saobraćajna i građevinska industrija, za koje redovno obezbeđuje sirovine od suštinskog značaja za stabilnost industrijskog sistema Srbije i regiona.


GAZETA EKSPRES: Postoje li rimski susreti Tačija i Vučića? – Balkanekspresrb.rs\nPrištinski dnevnik Gazeta ekspres bavi se izletima Hašima Taćija u italijanskoj presztonici Rimu:\nUprkos izjavama predsednika Kosova i Srbije, Hašima Tačija i Aleksandra Vučića, da su njihovi sastanci bili samo javne prirode u Briselu, otkriveni su detalji koji pokazuju suprotno. Tači i Vučić, koji su snažno posvećeni planu podele dve zemlje, sistematski su se sastajali i razgovarali u tajnosti, posebno u jednoj evropskoj prestonici koja je blizu dve zemlje.\nJuče je bivši srpski ministar spoljnih poslova Vuk Jeremić izjavio da su prema njegovim informacijama, predsednici Srbije i Kosova imali, i nastavili od nedavno sa nekim tajnim sastancima. Jeremić, koji je jedan od glavnih opozicionih lidera u Srbiji postavio je javno pitanje predsedniku Vučiću. Da li ste se sastali sa Hašimom Tačijemi 4. novembra u glavnom gradu Italije – Rimu?!\nIzvori portala „Syri.net“ u kosovskoj ambasadi u Rimu potvrdili su da je Hašim Tači 4. novembra bio u Rimu, gde je prespavao jednu noć. Međutim, tokom ovog perioda kada se razgovaralo o granicama, Tači je takođe još najmanje dva puta bio u italijanskoj prestonici.\nU svim slučajevima, kako ovaj medij navodi, on je posetu vodio kao ličnu, a Ambasada je navela da je samo koristio njeno vozilo za dolazak i odlasak sa aerodroma. Sa Tačijevim kretanjem i sastancima tokom ovog boravka u Rimu, ambasada nije upoznata.\nIzgleda da je Rim izabran kao „baza“, gde dva predsednika razgovaraju i guraju sa svojim planom promene granica dve zemlje.\nUsledilo je pre nekolio dana i to da je Tači iznenada bez razloga otpustio ambasadorku Kosova u ovoj zemlji Aljmu Ljamu i zamenio je sa drugom ženom od poverenja predsedniku već dugi niz godina, Kimetom Bitići. U prištinskim političkim krugovima, Bitići je poznata kao dobra prijateljica Hašima Tačija, koja je takođe i članica generalnog odbora njegove stranke, PDK još od 2006. godine.\nNije prvi put da se izabere Rim, kao mesto na kojem se stavljaju ideje za plan podele Kosova.\nIsto tako, pouzdani izvori „Syri.net“, rekli su da je u danu u kojem je Tači tamo ostao privatno, u italijanskoj prestonici takođe bio viđen i Aleks Soroš, sin špekulantskog milijardera, koji je, prema svim pokazateljima, verovatno iza ovog plana.\nIsto tako, ako se samo uradi jednostavna pretraga sajta kosovskog predsednika i njegovog Tviter naloga pokazuje se da Hašim Tači i njegova kancelarija nisu davali nikakvo obaveštenje o aktivnostima predsednika još od 31. oktobra, kada je bio u Belorusiji, sve do 6. novembra, kada se sreo sa austrijskim kancelarom Sebastianom Kurcom u Prištini.♦\nRAMUŠ HARADINAJ OTKRIO: Takse je izmislio Donald Tramp


Poreska Uprava :: Novosti :: Manja stopa poreza, uslov za bolju naplatu\nPoreska uprava Biro za informisanje Novosti Manja stopa poreza, uslov za bolju naplatu\nManja stopa poreza, uslov za bolju naplatu\nNaplata poreza sve manje efikasna i očekuje se da tako bude i sledeće godine, uprkos većoj kontroli. Za poresku disciplinu neophodne manje stope poreza, saglasni stručnjaci.\nČuvari državne kase upozoravaju da efikasnost naplate poreza pada, Fiskalni savet procenjuje da je ispod 75 odsto i da će takav trend biti nastavljen i iduće godine. Ministar finasija očekuje da ti prihodi rastu, jer se iduće godine prelazi na objedinjenu naplatu i dnevno praćenje prometa fiskalnih kasa.\nOdlučna borba protiv sive ekonomije ključ je za bolje punjenje budžeta, a snižavanje poreskih stopa uslov da preduzeća izdrže poresku disciplinu, saglasni su privednici i stručnjaci.\nDa će naplata poreza postati ceđenje suve drenovine, poreznici odavno upozoravaju. Nikad više kontrola, a naplata od oktobra sve slabija.\nPomoćnik direktora Poreske uprave Rada Kostić ocenjuje da je problem u privrednom ambijentu i upozorava da se niko ne bavi analizom zašto su prihodi manji.\n"Ja prosto nemam od koga da naplatim, jer mi smo blokirali sve što se blokirati može", naglašava Kostićeva.\nBlokirano je više od 53 hiljade preduzeća. Od početka godine do sada naplaćeno je 615 milijardi od, do kraja novembra, planiranih 650.\nPrivrednici smatraju da je povećanje PDV-a na 20 odsto podstaklo bujanje sive ekonomije.\nMilan Knežević iz Asocijacije malih i srednjih preduzeća smatra da privrednici sve manje prometuju i zbog toga su u dilemi da li da sačuvaju svoj biznis i egzistenciju porodice ili da jednim delom beže u crno poslovanje. Ocenjuje da će oni odabrati ovo drugo.\nOd takvog trenda strahuju i stručnjaci, ali Poreskoj upravi zameraju što je isuviše dugo tvrdila da je naplata pod kontrolom, iako je ona ispod plana.\nEkonomista Milojko Arsić napominje da se prihodi sve više smanjuju čak i kada se uzmu u obzir pad potrošnje i privredne aktivnosti.\n"To su trebali da alarmiraju mnogo ranije. Recimo, da kažu da li je problem nelikvidnost, pa da traže da država nešto interveniše", kaže Arsić.\nViše od trećine firmi koje su početkom godine ušle u reprogam dugova uz otpis kamata, izgubile su pravo na to, jer ne uspevaju da plaćaju tekuće obaveze.\nJoš hiljadu preduzeća sišlo je sa spiska dužnika uz reprogram duga, a stotinu njih ispunilo je uslove za reprogram na pet godina.\nUnakrsna provera imovine još traje, a poreznici su osim 600 onih koji je nisu prijavili otkrili više od 800 građana koji su izbegli da prijave godišnji prihod veći od 2.067.000 dinara.\nRezultati u otkrivanju neregistrovanih firmi još uvek su simbolični. Od vlasnika radnji na crno, koji se oporezuju po stopi od 20 odsto, za sada je naplaćeno 14 miliona dinara. Većina je nastavila da radi legalno.


Nikon D7200 napredni DSLR DX formata Nikon D7200 napredni DSLR DX formata – Personal magazin\nKompanija Nikon danas predstavlja novi D-SLR fotoaparat koji preuzima vodeću poziciju među fotoaparatima DX formata. Imajući u vidu mnoštvo funkcija koje je nasledio od čuvenih FX modela, D7200 ima mnogo…\nPrvi put kod DX fotoaparata, D7200 omogućava precizno pronalaženje subjekta do -3 EV, zahvaljujući posebnom sistemu autofokusa. Štaviše, zahvaljujući širokom ISO opsegu i brzom rafalnom okidanju, možete da snimate oštre snimke u mraku. D7200 je i prvi Nikon D-SLR fotoaparat koji podržava NFC (Near Field Communication – komunikacija uređaja na veoma malim udaljenostima) tehnologiju.\nKorisnici sada mogu da biraju da li će snimljeni materijal preneti na pametan uređaj putem NFC tehnologije ili Wi-Fi funkcije fotoaparata. Namenski meni sa podešavanjima za video zapis, napredne opcije za audio kontrolu i najnovija generacija Picture Control postavki omogućavaju vrhunsku fleksibilnost u radu. Osim toga, fotoaparat je kompatibilan sa novim bežičnim mikrofonom ME-W1, koji beleži jasan zvuk sa udaljenosti i do 50 m.\nNeka mašta postane stvarnost\nFotoaparat D7200 vam omogućava da budete kreativniji nego ikada do sada. Zahvaljujući senzoru slike DX formata, sistemu za obradu slike EXPEED 4 i ISO opsegu od 100–25.600, slike se odlikuju izuzetno širokim dinamičkim opsegom, niskim šumom i bogatom gradacijom boja. Izvanrednu fleksibilnost ovog fotoaparata, koja omogućava fotografisanje bez ikakvih ograničenja u zavisnosti od subjekta ili lokacije, dodatno proširuje profesionalan AF sistem, nasleđen od Nikonovih fotoaparata FX formata. Sa osetljivošću čije vrednosti idu do -3 EV (ISO 100, 20°C), Multi-CAM 3500 II AF sistem od 51 tačke zaključava fokus na subjektu sa neverovatnom preciznošću, čak i u mračnom okruženju. Petnaest unakrsnih senzora u centru obezbeđuje vrhunsko pronalaženje subjekta, a jedna centralna tačka je kompatibilna sa objektivima maksimalnog otvora blende od f/8, što omogućava više kombinacija objektiva/telekonvertera.\nFotografisanje pri brzini do 6 fps u DX formatu i do 7 fps u režimu isecanja od 1,3x, uz veliki bafer fotoaparata koji beleži do 27 12-bitnih RAW snimaka i do 100 kvalitetnih JPEG slika jednim brzim rafalom.² Režim isecanja od 1,3x vam pruža i mogućnost proširivanja telefoto dosega NIKKOR objektiva i pokrivanje cele slike pomoću 51 tačke fokusa AF sistema.\nBioskopski kvalitet video zapisa\nZahvaljujući video funkcijama nasleđenim od profesionalnih fotoaparata, D7200 predstavlja sjajnu alatku za snimanje filmova. D7200 snima Full HD filmove pri brzini do 25p/30p, a možete i da se prebacite na režim isecanja od 1,3x i snimate pri brzini do 1080/50p/60p. Namenski video meni vam omogućava da čuvate sva podešavanja na jednom mestu, a segmente filma možete da snimate na dvostruke slotove za SD memorijske kartice ili da ih istovremeno prebacujete na spoljni rekorder ili monitor koristeći HDMI. Možete da snimate uz automatsku kontrolu ISO osetljivosti u M režimu kako biste postigli ujednačen prelaz između zamračenih i osvetljenih oblasti, da koristite režim „Prikaz svetlijih delova“ kako biste videli gde su tačno izbledeli svetliji delovi i da primenjujete Picture Control postavku „Ravnomerno“ radi lakše gradacije boja u postprodukciji. Budući da je kvalitet zvuka presudan za kvalitet filma, fotoaparat poseduje napredne audio kontrole koje vam omogućavaju da izaberete opseg zvuka (široko/glas) i umanjite šum vetra pri snimanju pomoću ugrađenog mikrofona. Kada snimate pomoću spoljnog mikrofona, uz Nikonov novi opcioni bežični mikrofon ME-W1 možete na vrhunski način da obogatite segment filma jasnim audio zapisom snimljenim direktno sa izvora. Zvuk beleže i predajnik i prijemnik mikrofona, pa audio može da se snimi preko samog mikrofona ili preko mikrofona i prijemnika, što vam olakšava da snimate samo glas, fokusirate se isključivo na subjekat ili snimate dvosmeran razgovor.\nNovi načini deljenja\nD7200 je prvi Nikon D-SLR fotoaparat koji ima podršku za NFC komunikaciju, pored Wi-Fi funkcije. Da biste prebacili fotografije na pametni uređaj kompatibilan sa NFC tehnologijom, samo dodirnite D7200 pomoću uređaja i možete da prenesete fotografiju koja je prikazana na LCD ekranu fotoaparata. Druga mogućnost je da pomoću ugrađene Wi-Fi funkcije pošaljete fotografije preko kompatibilnog pametnog telefona ili tablet računara. Najpre samo treba da preuzmete Nikonovu besplatnu aplikaciju Wireless Mobile Utility na pametni uređaj1. Ugrađena Wi-Fi funkcija omogućava i daljinsko okidanje fotoaparata preko pametnog uređaja, što olakšava postavljanje fotoaparata za fotografisanje sa raznih neobičnih mesta. Da biste imali veću kontrolu nad bežičnim fotografisanjem, koristite bežični primopredajnik WR-R10 i bežični predajnik WR-T10 ili kontrolišite podešavanja fotoaparata pomoću bežičnog daljinskog kontrolera WR-1. Za povezivanje sa Ethernet i bežičnom LAN mrežom koristite opcionalni predajnik podataka UT-1 zajedno sa bežičnim predajnikom WT-5.\nNikon D7200 napredni DSLR DX formata was last modified: March 3rd, 2015 by Redakcija\nCoolpix P900NikonNikon D7200Nikon Srbija